RTS :: Vučić i Vulin uputili telegrame saučešća porodicama poginulih pilota\nDruštvo Vučić i Vulin uputili telegrame saučešća porodicama poginulih pilota\npetak, 25. sep 2020, 15:59 -> 18:22\nVučić i Vulin uputili telegrame saučešća porodicama poginulih pilota\nPredsednik Srbije Aleksandar Vučić i ministar odbrane Aleksandar Vulin uputili su telegrame saučešća povodom pogibije dvojice pilota Ratnog vazduhoplovstva i PVO Vojske Srbije.\nAleksandar Vučić navodi da su porodice poginulih izgubile svoje najmilije, vojska izuzetne patriote i profesionalce, a cela zemlja heroje koji su sebe nesebično davali obavljajući časno svoje teške dužnosti.\n"Duboko sam potresen vešću o smrti naših pilota, koji su živeli za Srbiju i koji su ceo svoj život posvetili služenju otadžbini. Primite izraze mog najdubljeg saučešća i poštovanja", navodi se u telegramu predsednika Vučića.\nVulin: Izgubili smo drugove, oficire, borce\nTelegram saučešća porodicama poginulih pilota uputio je i ministar odbrane Aleksandar Vulin.\n"Gubitak svakog ljudskog života je tragedija za porodicu i prijatelje, a smrt vojnika je udarac i tragedija za čitavu zemlju i narod. Izgubili smo drugove, oficire, borce, a Srbija je ostala bez dvojice pilota koji su odbranu svoje zemlje i naroda stavljali iznad svega. Utehe nema, ima samo saznanja da smo imali čast da sa njima učimo i radimo", naveo je Vulin.\nDodao je da "vojska nikada ne zaboravlja i zauvek pamti hrabrost i vernost svojih pripadnika".\n"Brinućemo o vama, poštovane porodice, kao da su oni još sa nama, vojska nikada ne napušta svoje najbolje. Ma koliko bolelo, bićemo zajedno i u vremenu koje dolazi", poručio je Vulin u telegramu porodicama poginulih pilota majora Dejana Krsnika i kapetana prve klase Zvonka Vasiljevića.\nAvion "mig 21" Vojske Srbije srušio se jutros oko 9.00 u rejonu sela Brasine kod Malog Zvornika.


Đilas: U državi ima novca da se ozbiljno povećaju plate - Infobrif\nObjavljeno 5.02.2020. u 15:15\nMeđutim, rekao je, ogroman novac iz državnog budžeta se troši na „nepotrebne stvari“, na „enormno velike prihode hiljada funkcionera i druge povezane s vlastima, s čime javnost nije upoznata“.\n„Dve milijarde evra iz sadašnjeg budžeta države troši se na nepotrebne stvari, a pravilnom preraspodelom lekari bi imali 1.000 evra plate, nastavnici i vaspitači u osnovim školama 700 evra“, rekao je Djilas novinarima.\nProcenio je da je u roku od šest meseci od promene vlasti moguće poboljati život gradjana Srbije.\nOn je rekao da je od Radio-Televizije Srbije tražio da uživo nedavno prenosi predstavljanje njegovog ekonomskog plana, kao što je to učinjeno kada je svoj plan iznosio predsednik države Aleksandar Vučić.\nRekao je i da je tražio da govori u TV-emisiji „Oko“, kao i Vučić, ali mu to nije omogućeno.\nPonudjeno mu je, kako je objasnio, da ima dva minuta u okviru emisije od deset minuta, u kojoj bi bili predstavnici vlasti i neke druge stranke, i rekao da on ne prihvata „milostinju“.\nGovoreći o zaradama funkcionera, naveo je da državni sekretari u Ministarstvu unutrašnjih poslova Biljana Popović Ivković i Milosav Miličković imaju po 186.212 dinara, odnosno 220.000 dinara nekoliko puta više od lekara i nastavnika, „što nije normalno“.\nRekao je da javnost ne zna koliko su velika primanja hiljada funkcionera i ljudi bliskih vlasti, niti je čula za njih, navodeći primere.\nPo rečima Đilasa, izvršni direktor „Skijališta Srbije“ i član Upravnog odbora Komercijalne banke Katarina Šušić mesečno dobija 307.919 dinara.\n„Ko je ikad čuo za gospodju Šušić? Niko!“, rekao je Đilas, navodeći da se zaposlila 2001. u „Poslovnom prostoru Zemun“ i bavila naplatom tezgi na pijacama, da bi 2014. „uzela diplomu na Megatrendu“, nakon čega je došla do nove funkcije.\nKako je rekao, Jana ljubičić koja je ranije bila u Ministarstvu, izvršna je direktorka „Telekoma Srbije“ i mesečno prima po 399.000 dinara.\nPovodom velikih primanja funkcionera i ljudi bliskih vlasti, Đilas je rekao da neki nose satove vredne hiljadama evra „imaju garsonjeru na ruci“.\n„Umesto da se pogrešnim ljudima daje toliki novac, mi ćemo ga preraspodeliti kako treba, jer nam je cilj da zadržimo ljude koji su zbog teške materijalne situacije primorani da odlaze u inostranstvo“, rekao je Đilas.


'Namera je da ne bude izgubljen nijedan dan obrazovnog procesa' VIDEO\nBeograd -- Ministar prosvete Branko Ružić izjavio je danas da je namera da ne bude izgubljen nijedan dan obrazovnog procesa, a kamoli godina.\n"Ovo je stvar od nacinalnog interesa i ne smemo izgubiti nijednu generaciju iako su okolnosti ovakve. Očekujemo da do završetka raspusta i dolaska vakcine pobedimo koronu i da drugo polugodište nastavimo u redovnijem maniru sa nastavnim procesom", rekao je Ružić za televiziju Prva.\nRužić je, govoreći o obolelima u školama, >> Pročitaj celu vest na sajtu B92 << rekao da brojke nisu zabrinjavajuće, kao i da je obrazovni sistem pokazao svu vitalnost.\n"Sadržaji se snimaju po mesec dana unapred za online nastavu i tu nema problema. Ministarstvo prosvete je pripravno i spremno da se svakog dana prebacimo na model online nastave,kao što je bilo i u vreme vanrednog stanja", rekao je Ružić.\n"Čak se govori i da nije prenosiv i da ne ugrožava integritet dece mlađe od 12 godina. Uveren sam i da će i vlada uraditi sve da se što pre nabave vakcine i da ćemo u januaru ući u fazu saniranja problema", rekao je Ružić.


Zgrade samo za muslimane\nNaslov: Zgrade samo za muslimane Sre 25 Feb - 0:20\nNaslov: Re: Zgrade samo za muslimane Sre 25 Feb - 0:21\nZenička firma "Almy Eling" i zvanično je saopštila da je završila posao i prodala sve stanove u zgradi koju je izgradila u naselju Bilmišće u Zenici. Ne bi u tome bilo ništa neobično, da to preduzeće, čiji je vlasnik i direktor Muhamed Tufekdžić, nije dalo oglas u kome se izričito naglašava da stanove u njihovoj novoj zgradi u Bilmišću mogu kupovati samo - muslimani.\nNaime, u ponudi se ističe da su stanovi namijenjeni samo vjerski orijentisanim muslimanima i navedena su dva razloga za takvu odluku - sigurnost stanovanja i življenja u zgradi i mogućnost biranja komšiluka.\nIz ove kompanije navode da zgrada predstavlja stambeni objekat zatvorenog tipa, i da su, nakon medijske zainteresovanisti za ovaj projekat, uspjeli prodati sve raspoložive stanove, ali da će i dalje nastaviti sa aktivnostima u građevinskom sektoru.\nOvo je u Zenici i cijeloj BiH izazvalo iznenađenje, zaprepaštenje i brojne komentare u stilu da je i ovo dokaz gdje ova zemlja ide.\nsa : http://www.24sata.info/25040\nNaslov: Re: Zgrade samo za muslimane Sre 25 Feb - 8:18\nNaslov: Re: Zgrade samo za muslimane Sre 25 Feb - 23:07\nNaslov: Re: Zgrade samo za muslimane Pet 10 Apr - 13:09\nSta reci,glupost za gluposti.\nNaslov: Re: Zgrade samo za muslimane


Bošković: Crna Gora ne bi imala nikakvih problema u diplomatskom predstavljanju na ključnim svetskim adresama\nCrna Gora je spremna da u trenutku dobijanja nezavisnosti formira za svoju diplomatsku mrežu i njeni predstavnici pokrili bi sve ključne pozicije u svijetu, izjavio je zamjenik ministra spoljnih poslova državne zajednice Predrag Bošković. Prema njegovim riječima, Crna Gora u trenutku sticanja nezavisnosti ne bi imala nikakvih problema u svom diplomatskom predstavljanju na ključnim svjetskim adresama.\n"Na tim pozicijama su već sada odgovorni ljudi koji zastupaju crnogorske interese. U slučaju nezavisnosti, Crna Gora bi apsolutno našla kadar i sredstva da odmah odgovore njenim potrebama", rekao je Bošković.\nOn je ipak ukazao da bi se ta diplomatska mreža vremenom razvijala i da ne bi bilo moguće u isti mah da pokrije sve neophodne tačke.\nOn je kazao i da ne očekuje nikakve sporove sa zvaničnim Beogradom u pogledu podjele diplomatskih predstavništava.\nPotpredsjednik Srpske narodne stranke Goran Danilović najavio je da će ta partija početkom oktobra početi proteste u pokušaju da izdejstvuje vanredne parlamentarne izbore i ocijenio da njegova stranka postaje najjača opoziciona partija.\nOn je objasnio da SNS želi da nezadovoljnim građanima omogući da javno iskažu svoje nezadovoljstvo.\n»SNS kreće samostalno u ovu akciju, ali ne isključuje mogućnost da joj se u jednoj fazi priključe i drugi. SNS je preuzela na sebe tu vrstu odgovornosti i očekuje podršku građana bez obzira na njihovu političku pripadnost i vjeru«, izjavio je Danilović.\nDirektor Centra za demokratiju i ljudska prava Srđan Darmanović ocijenio je danas da, izuzev modela o savezu nezavisnih država Crne Gore i Srbije, više ne postoji mogućnost sprječavanja organizovanja referenduma o nezavisnosti.\nOn je naveo da mu ocjene o mogućem odlaganju referenduma zbog pregovora o asocijaciji i stabilizaciji ne djeluju izvjesno, jer bi u tom slučaju morali da se zapitamo šta će se desiti sa "saveznim", odnosno izborima za parlament Srbije i Crne Gore koji bi bili planirani za oktobar naredne godine i sa izborima u Crnoj Gori.


SAD, Francuska i Britanija nisu uspele da reše sudbinu Sirije - Sputnjik Srbija\n11:20 04 April 2020\nSAD, Francuska i Britanija nisu uspele da reše sudbinu Sirije\n08:27 11.04.2018 Preuzmite kraći link\nAdministracija predsednika SAD Donalda Trampa razgovarala je sa predstavnicima Francuske i Velike Britanije o mogućem zajedničkom vojnom odgovoru na navodni hemijski napad u Siriji, javlja AP.\nPrvo povlačenje: Tereza Mej neće s Trampom u rat\nKako su saopštili agenciji dobro obavešteni izvori u Vašingtonu, strane su razmotrile različite varijante akcija, uključujući forsirani napad, snažniji od prošlogodišnjeg na avio-bazu „Šajrat“. Kako se navodi, nijedan od lidera triju država nije doneo čvrstu odluku o ovom pitanju.\nKljučno pitanje diskusije ostaje — kakve korake treba preduzeti kako se ne bi dala „mogućnost predsedniku Bašaru el Asadu da izvede nove napade hemijskim oružjem“, objašnjava agencija.\nRanije je „Tajms“ pisao da je premijerka Velike Britanije Tereza Mej tokom razgovora sa predsednikom Sjedinjenih Američkih Država Donaldom Trampom izjavila da London treba da dobije više dokaza za navodni hemijski napad u Siriji pre nego što se pridruži vojnoj intervenciji u toj zemlji.\nZapad optužuje Damask za hemijski napad u sirijskom gradu Dumi u Istočnoj Guti. Moskva je negirala informacije o bombi sa hlorom koju su, navodno, bacili sirijski vojnici. Ministarstvo inostranih poslova Rusije je saopštilo da je cilj dezinformacija o primeni otrovnih supstanci u Siriji da se ograde teroristi i opravda moguća vojna intervencija spolja.\nSirija, Velika Britanija, Francuska


KAKAV POVRATAK Šterbik se priključio reprezentaciji i biće veliki adut Španaca u borbi za evropsko zlato /VIDEO/ - Sportal\nB. O. - Vest objavljena: 20:52 - 25.01.2018\nArpad Sterbik Best Saves\nTako su Španci dobili neočekivanu pomoć među stativama, i to za polufinalni duel protiv Francuske na Evropskom prvenstvu, gde će Šterbikovoiskustvo i znanje biti od velikog značaja.\nArpad Šterbik ima 38 godina i od 1999. do 2005. godine nastupao je za reprezentaciju Jugoslavije. Od 2008. je dobio španski pasoš i za ovaj nacionalni tim je nastupao sve do 2016, kada se posle Evropskog prvenstva u Danskoj povukao.\nAli, poziv španskog selektora nije mogao da odbije, pa će biti jedan od ključnih aduta "crvene furije" u pokušaju da se zaustave braća Karabatić, Abalo i ostali francuski asovi.\nPodsetimo, u drugom polufinalu igraće Danska i Švedska, a finale je na programu u nedelju.\nRukomet Arpad Šterbik Rukometna reprezentacija Španije Evropsko prvenstvo u rukometu


Nadnica za rezidbu voća i do 35 evra - Bizlife.rs\nNadnica za rezidbu voća i do 35 evra\n14:52 Bačka Palanka, 24.01.2012.\nVoćari i vinogradari u Bačkoj i Sremu plaćaju nadnicu za rezidbu od 10 do 25, pa i čitavih 35 evra. To su najbolje zarade za sezonske poslove u poljoprivredi, a premašuju čak i majstorske tarife u građevinarstvu. Ipak, to je jedan od malobrojnih poslova, gde ovih meseci neki dinar mogu da zarade mnogi radnici, otpušteni iz fabrika, a vični voćarskim makazama.\nPosla ima napretek, jer je poslednjih godina povećan broj voćaka i čokota. U sremskom selu Neštin treba orezati više od 100 jutara vinograda i duplo više voćnjaka i većina meštana koji nemaju svoja imanja, idu u nadnicu. Veliki broj sezonaca orezivača zapošljava ”Delta agrar”, koja ima velike plantaže u Čelarevu, kod Bačke Palanke. Nadnica za rezidbu voćaka u ovoj kompanijama je 10 evra, s tim, kako je rečeno ”Novostima”, što su plaćene sve obaveze prema državi, a radnicima ide radni staž. Radi se osam sati, pod nadzorom stručnih poslovođa, i obezbeđena je ishrana.\nMata Lovrić iz ”Nektara”, kaže da ova kompanija još nije počela rezidbu voćnjaka, a nisu utvrđeni ni uslovi. Pregovaraju sa nekim grupama radnika i, naravno, gledaju da pogodba bude povoljna, kaže on.\n– Većini nas koji imamo veće površine pod voćem i vinogradima, potrebna je radna snaga obučena za ovaj posao i dnevnica je izašla na 25, a čuo sam da neki plaćaju i 35 evra – saznajemo od Dušana Kovačevića, vinogradara i voćara iz Neština.\nOn napominje da je nekad rezače bilo teško naći jer su išli u susednu Hrvatsku, najčešće u komšiluk, u Ilok, gde su zarade 40 evra dnevno, ali sad je tamo pooštreno i ne može se bez radne dozvole, a ilegalci se kažnjavaju kao i poslodavci. U Neštinu na rezidbi voća radi grupa radnika iz susednog Suseka, koji su potvrdili da je nadnica 25 evra.\n– Posao je težak, radimo napolju i po hladnoći i mrazu ceo dan, dok se vidi – kaže Božo Milić, iskusni majstor, dodajući da je to sada jedini posao koji se može naći.\nOrezivanje vinograda, koje još nije počelo, plaća se po čokotu 4,5 dinara, a za dva dana, tvrdi ovaj majstor, ne može se orezati više od 5.000 čokota.


Sedmi sastanak Upravnog odbora projekta održan u Budvi – IPA Cross-Border Cooperation Programme Montenegro-Albania 2014-2020\nSedmi sastanak Upravnog odbora održan je 31. januar 2019. godine u Budvi, Crna Gora. Sastanku su prisustvovali predstavnici Delegacije Evropske Unije u Crnoj Gori i Delegacije Evropske Unije u Albaniji, Kancelarije za evropske integracije u Crnoj Gori, Ministarstva za administraciju lokalne samouprave Republike Kosova, Ministarstva za Evropu i vanjske poslove Republike Albanija, kao i predstavnici Zajedničkog tehničkog sekretarijata za IPA Programe prekogranične saradnje Crna Gora – Albanija i Crna Gora – Kosovo 2014-2020.\nTokom sastanka se razgovaralo o daljem sprovođenju i predstojećim aktivnostima u prvoj polovini 2019. godine u okviru IPA Programa prekogranične saradnje Crna Gora – Albanija i Crna Gora – Kosovo 2014-2020. Članovi Upravnog odbora su razgovarali o vremenskom okviru za sprovođenje sljedećih koraka koji se odnose na objavljivanje drugog poziva za dostavljanje projektnih prijedloga u okviru Ipa Programa prekogranične saradnje Crna Gora – Albanija i aktivnostima koje slijede u okviru programa Crna Gora – Kosovo. Na sastanku je ocijenjen kvalitet sprovedenih aktivnosti i postignutih rezultata tokom druge polovine 2018. godine.


U planu gondole iz Brzeća i Jošaničke Banje do centra Kopaonika – Future Hospitality Leaders\nFuture Hospitality Leaders\nprvi i pravi ;-) studentski blog o hotelijerstvu\n26. novembra 2012. 23. februara 2013.\nU planu gondole iz Brzeća i Jošaničke Banje do centra Kopaonika\nOno o čemu se već dugo priča i mašta, izgleda da će uskoro postati stvarnost. JP „Skijališta Srbije“ za naš najveći ski centar Kopaonik naredne godine planiraju velike i značajne projekte, a između ostalih i izgradnju gondola iz Brzeća i Jošaničke Banje ka centru Kopaonika, što bi znatno olakšalo sam dolazak u centar, otvorilo nove mogućnosti za izgradnju objekata u Brzeću i Jošaničkoj Banji i turistički razvoj tih delova planine.\nGondola na Staroj planini\nKako nam je potvrđeno iz JP „Skijališta Srbije“, pored gondola, koje će prevoziti turiste do centra i obrnuto, u planu je izgradnja šestosednje žičare Struga, kao i izgradnja i osnežavanje pripadajućih staza.\n– Projekat za izgradnju gondole od Brzeća je još uvek u ranoj fazi pripreme. Upravni odbor Skijališta Srbije je doneo odluku da se uđe u pregovore sa zainteresovanim investitorima oko realizacije projekta javnog privatnog partnerstva. U skladu sa odlukom, Skijališta Srbije su formirala radnu gupu koja bi trebalo da uđe u pregovore sa potencijalnim partenrom.\nTrenutno se određuju trase novih žičara, rešavaju pitanja oko imovinsko-pravnih odnosa, kao i pitanja oko promene prostornog plana.\nPored ove jako značajne investicije za turistički centra Kopaonik, u planu su i projekti izgradnje gondole iz Jošaničke Banje ka centru Kopaonika, projekat izgradnje instalacije ka vikend naselju, kao i projekat adaptacije akumulacija u deo turističke ponude, jezero na Malom jezeru.\nSkijališta Srbije čine sve kako bi došlo do realizacije planiranih projekata, ali s obzirom da su u pitanju velike investicije potrebna nam je velika podrška i ozbiljni partneri koji umeju da prepoznaju značaj ovakvih investicija – odgovor je koji je Skijanje.com dobilo u JP “Skijališta Srbije”.\nPosted in preuzeti tekstoviOznačeno Jugozapadna SrbijaBy FHL1 komentar\nOne thought on “U planu gondole iz Brzeća i Jošaničke Banje do centra Kopaonika”\nPovratni ping: Kopaonik će dobiti 15 km novih staza | Future Hospitality Leaders\n← Održan IX Forum hotelskih menadžera i hotelskih domaćinstava\nKnjaževac očekuje izgradnju drugog hotela na Jabučkom ravništu →\nFHL Facebook Page\nArhive Izaberi mesec jul 2014 (1) jun 2014 (2) decembar 2013 (1) septembar 2013 (1) mart 2013 (2) februar 2013 (9) januar 2013 (8) decembar 2012 (17) novembar 2012 (14) oktobar 2012 (18) septembar 2012 (15) avgust 2012 (13) jul 2012 (18) jun 2012 (32) maj 2012 (28) april 2012 (44) mart 2012 (36) februar 2012 (26) januar 2012 (21) decembar 2011 (26) novembar 2011 (30) oktobar 2011 (26) septembar 2011 (24) avgust 2011 (8) jul 2011 (14)\nBeograd F&B hotel hotelijerstvo hotelski lanci intervju investicije Jugoistočna Srbija Jugozapadna Srbija luksuzni hoteli marketing MERR MFP MICE online marketing Srbija statistika studentski život studije TOB TOS turizam usavršavanje usluga vino Vojvodina\nFHL blog by


Vanja Smiljanić novi rukometaš Vogošće\nFoto: Ilustracija | Vanja Smiljanić novi rukometaš Vogošće\nMaja Predragović 08.07.2019 13:51\nVanja Smiljanić, nekada kadetski i juniorski reprezentativac Srbije, novi je rukometaš Vogošće PH.\nSmiljanić, koji igra na pozicijama desnog beka i desnog krila, karijeru je počeo sa 15 godina u Apatinu. Godine 2014. je prešao u Vojvodinu, igrao je još za Kać, Crvenku u Srbiji, a u BiH za Kakanj i Derventu. Sa Vojvodinom je igrao SEHA ligu, ligu šampiona i EHF Cup.\n"Vogošća će biti još jedna nova sredina za mene. Klub ima velike ambicije, pravi se dobra priča. Zna se tačno šta se hoće i što je najbolje igra se evropsko takmičenje. Neće mi biti teško uklopiti se u sve to. Svojim budućim saigračima, želim da nas zaobiđu povrede i da zajedno ostvarimo zacrtano", rekao je Smiljanić.\nIz Vogošće su rekli da je saradnja brzo dogovorena.\n"Za Vanju možemo reći da je odličan momak, želi da radi i napreduje što je i dokazao proteklih godina. Mlad je i veoma perspektivan i nismo se nimalo dvoumili oko njegovog dolaska. Vrlo brzo smo dogovorili saradnju, i želimo da se osjeća kao kod svoje kuće", saopšteno je iz kluba.


O namaKontaktLinkovi\t_\tPretraga\tNaslovnaInfoPolitikaEkonomijaDruštvoHronikaSvetKulturaSportBiznisArhiva VestiTVProgramRTVNP UživoEmisijeSerijeTV LicaFrekvencijeRadioProgramEmisijeFrekvencijeMarketing Kultura\nKulturni centar- pedeset godina postojanja\nsreda, 24 april 2013 22:52\tFestival omladinskih horova Srbije, Muzički festival Stari grad, Festival stvaralaštva mladih, Jesenji likovni salon, Likovni salon mladih, Likovna kolonija Sopćanska viđenja, kolonija Sandžak inspiracijia umjetnika, kao I književna nagrada Aladin Lukač samo su neke od manifestacija na koje je ponosan Kulturni centar Novi Pazar koji slavi pedesetu godišnjicu svog postojanja.\nOpširnije: Kulturni centar- pedeset godina postojanja\nMediji o Novom Pazaru\nutorak, 23 april 2013 18:45\tHalid Bešlić pevao pred više od 50.000 ljudi, naslov je teksta u kom ‘’Devni avaz’’ piše o proslavi 552. rođendana Novog Pazara. Opširnije: Mediji o Novom Pazaru\nutorak, 23 april 2013 18:39\tSvetski dan knjige danas se obeležavao širom sveta različitim programima i manifestacijama. Centralna manifestacija priređena je na dečijem odljenju Narodne biblioteke Dositej Obradović a korisnicima biblioteke ponuđeni su posebni popusti za godišnje članarine.\nOpširnije: Obeležen Svetski dan knjige\nponedeljak, 22 april 2013 19:05\tI o ovogodišnjem koncertu održanom u čast 552. godine Novog Pazara dugo će se pričati i prepričavati. Sjajna atmosfera, preko 50. 000 ljudi, nastup Halida Bešlića, Đorđa Davida kao i novopazarskih muzičara, siže je koncerta održanog u subotu.\nOpširnije: Proslava za pamćenje\nOdržan prijemni ispit za Internacionalni Balkan Univerzitet\nponedeljak, 22 april 2013 16:17\tČetvrtu godinu za redom Internacionalni Balkan Univerzitet iz Skoplja organizovao je prijemni ispit za sve zainteresovane maturante u Novom Pazaru.\nOpširnije: Održan prijemni ispit za Internacionalni Balkan Univerzitet\nSpektaklu prisustvovalo više od 50 hiljada ljudi\nFSM finale osnovaca\nRTV pustila teletekst\nStrana 4 od 19\tPočetakPrethodna12345678910SledećaKraj\tAnketa


MUP radi na rasvetljavanju napada na aktiviste DS-a\nOsvježeno 27. mart/ožujak, 2016.\nPripadnici Ministarstva unutrašnjih poslova intenzivno rade na rasvetljavanju napada na aktiviste Demokratske stranke, koji se dogodio jutros na Zvezdari, saopšto je MUP.\nFunkcioneri Demokratske stranke napadnuti su danas na Zvezdari, saopštila je ta stranka. U saopštenju se navodi da je grupa nasilnika fizički nasrnula na Natašu Vučković, Dragana Šutanovca, Balšu Božovića i aktiviste DS koji su razgovarali sa građanima na Zvezdari.\nJedan aktivista Demokratske stranke povredjen je kada je grupa ljudi napala članove te partije koji su razgovarali sa građanima na opštini Zvezdara, saopštila je ta stranka.\nPrema rečima funkcionera DS Balše Božovića grupa, za koju je rekao da je bila organizovana, izašla je sa pijace i nasrnula na njega, Natašu Vučković, Dragana Šutnovca i aktiviste DS-a. On je kazao da je jedan od napadača razbio flašu, a drugi ga bodrio da ih tom slomljenom flašom napadne, dok je jedan od napadača bacio flašu u grupu okupljenih ljudi.\n"Ukoliko se ovo danas desilo narodnim poslanicima Skupštine Srbije, onda gradjani mogu da pretpostave šta može da se dogodi i njima” poručio je Božović.


Vrući poslovi: Operater na apkant presi\nKonkurs za oglas "Operater na apkant presi" kompanije Partners&Orka je istekao i konkurisanje na oglas je onemogućeno!\nPartners&Orka, licencirana agencija za zapošljavanje, za svog renomiranog klijenta,građevinsku firmu iz Beograda zbog povećanog obima posla za svoje potrebe radi potražnju za radnicima.\nMesto rada: Češka Republika\nNC programiranje ili manuelno upravljanje na apkant presama.\nRadi se u Češkoj Republici, u dve smene po 10h, satnica je 8,5 €/h, obezbeđen je smeštaj i jedan obrok.\nUgovor je na određeno vreme na godinu dana sa mogućnošću produženja.\nTroškove pribavljanja radnih dozvola i osiguranja snosi poslodavac.\nSSS mašinske struke - operater mašinske obrade, metalostrugar, tehničar za upravljanje CNC mašina ili bravar sa minimum dve godine iskustva\nZnanje korišćenja uglomera, šublera i sličnih merila\nRazumevanje i samostalno korišćenje tehničke dokumentacije\nSamostalno obavljanje poslova po nalogu nadređenog\n060 111 2935 (VIBER)


U oktobru deflacija 0,2 odsto\nBeta 12. novembra 2015. 12:50\nU Srbiji je u oktobru zabeležena deflacija od 0,2 odsto, odnosno za toliko su u odnosu na septembar bile niže maloprodajne cene robe i usluga koje se koriste za ličnu potrošnju, objavio je danas Republički zavod za statistiku (RZS).\nKako se navodi u saopštenju, godišnja inflacija u Srbiji u oktobru je bila 1,4 odsto, dok je u prvih 10 meseci iznosila jedan procenat.\nPosmatrano po glavnim grupama proizvoda i usluga klasifikovanih prema nameni potrošnje, u oktobru 2015. godine, u odnosu na prethodni mesec, pojeftinili su hrana i bezalkoholna pića za jedan odsto, a cene stana, vode, struje gasa i drugih goriva bile su prosečno niže za 0,6 odsto.\nPrema RSZ, u oktobru su zabeležena poskupljenja rekreacije i kulture 2,4 odsto, odeće i obuće 1,4 odsto, komunikacija 1,1 odsto, obrazovanja 0,8 odsto, u zdravstvu 0,5 odsto, dok su cene nameštaja, pokućstva i tekućeg održavanja stana poskupele u proseku za 0,3 odsto, a alkohola i duvana za 0,2 odsto.\nCene ostalih proizvoda i usluga nisu se bitnije menjale, navodi se u saopštenju Republičkog zavoda za statistiku.


Šta se to sprema za Srbiju kad je ponovo na stolu predsednika Amerike - 29.08.2018, Sputnik Srbija\nSrbija je posle duže vremena ponovo u fokusu jednog američkog predsednika. Razlog za to je u američkoj žurbi da sredi stanje u onome što smatra svojim... 29.08.2018, Sputnik Srbija\nanalize i mišljenja, komentari i analitika, srbija, donald tramp, vladislav jovanović, hari truman, dvajt ajzenhauer, vudro vilson, evropska unija (eu), nato, razgovor donalda trampa i angele merkel\nSrbija već dugo nije bila u fokusu nekog američkog predsednika. Umesto vrha američke administracije, njom su se bavili niži službenici Stejt departmenta, razni zamenici pomoćnika.\nZašto se Donald Tramp odlučio da se sâm pozabavi rešavanjem balkanskih problema, umesto da se time bave činovnici koji su se i do sada bavili prostorom bivše Jugoslavije? Kako je Srbija prolazila u prošlosti kad je bila na dnevnom redu najvećih svetskih igrača i može li se sada ta praksa preokrenuti?\nVladislav Jovanović, iskusni srpski diplomata, procenjuje da je i Srbija u fokusu Trampa, zato što se Americi žuri da reši probleme na prostorima za koje smatra da su zona njene odgovornosti, koji se nalaze u pozadini granica američkog uticaja. Jer tako mogu lakše da se fokusiraju na važnija pitanja, poput konfrontacije sa Rusijom, Kinom, Iranom i drugim izazivačima njene globalne moći.\nPrvi američki predsednik koji se lično bavio ovim prostorima bio je Vudro Vilson, podseća Jovanović. On je, oduševljen hrabrošću i uspesima srpske vojske, pomogao stvaranje Jugoslavije.\nNakon toga sledi kratak zastoj, a tokom narednog globalnog sukoba i Hladnog rata, koji je usledio nakon njega, Jugoslavija je često bila predmet interesovanja šefova Bele kuće, bilo da su u pitanju nastojanja Harija Trumana i Dvajta Ajzenhauera da, zbog sukoba između Tita i Staljina, Jugoslaviju prevedu na zapadnu stranu, bilo da je u pitanju zabrinutost Džimija Kartera ili Ronalda Regana zbog mogućnosti da se Jugoslavija utopi u sovjetski blok ili se raspadne posle Titove smrti.\nI upravo je raspad bivše države Srbiju stavio u novi fokus američkih predsednika — od nje je stvoren, kako Jovanović kaže, žrtveni jarac, krivac za raspad zemlje.\n28 Avgust 2018, 18:24\nI sada, posle duže pauze, Srbija je ponovo na dnevnom redu jednog američkog predsednika. Trenutno je u Americi na sceni, kaže Jovanović, promena vlasti, i personalna i suštinska, a ona nema toliko veze sa Srbijom, koliko sa američkim troškovima za očuvanje savezništava.\nAmerika je na vreme shvatila ono što bivši SSSR nije, da isuviše troši na saveznike — sada pokušava da se toga oslobodi i koncentriše na unutrašnji razvoj, naglašava Jovanović.\n„Za nas je važno da znamo da nova vlast ima intimnu vezu sa američkim vojnoindustrijskim kompleksom, koji je zacrtao da multipolarni poredak, koji se stvara, nije srećan ishod za Ameriku i da zbog toga treba krenuti u akciju prema nosiocima tog poretka, pre svega prema Rusiji i Kini, kako bi ih saplitali i onemogućili da se što brže i potpunije opreme za političku konfrontaciju sa Amerikom“, naglašava on.\nZato je Americi potrebno da, kako kaže, jednom zauvek sredi Balkan i zbog toga se ubrzava put balkanskih zemalja ka NATO-u i EU. Ključni problem u tim planovima je, prema Jovanovićevim rečima, Srbija, koja ne želi da zaboravi agresiju NATO-a, a sa druge strane je žrtva komadanja sopstvene teritorije.\n„Žurba Amerike je ta koja je naterala Trampa da se odškrine i da napusti rigidni status kvo u pogledu konačnosti granica, ne bi li kroz to namamio Srbiju da prihvati neku vrstu mini kompromisnog rešenja, koje bi otprilike bilo 20 odsto za Srbiju i 80 odsto za Albance. I to pod pretpostavkom da će sve to ubrzati pripremanje Srbije ne samo za ulazak u EU, već i u NATO“, kaže Jovanović.\nU ovome Jovanović, kako kaže, vidi pozadinu promene u američkoj politici prema Srbiji. Američka geopolitička linija — neprihvatanje jednakosti drugih sila u multipolarnom poretku i očuvanje dominantnog američkog uticaja — ostaje ista za sve američke predsednike, pa i za Trampa.\nLično Trampovo angažovanje u pogledu Srbije bilo je, prema Jovanovićevom mišljenju, potrebno kako bi se razbila mentalna i politička blokada, koja prema srpskom faktoru postoji u Americi.\nPrethodna američka administracija je zdravo za gotovo uzela zapadnoevropski stav o srpskom faktoru na Balkanu kao trajno nepouzdan za zapadne saveznike, jer je Srbija vezana za Rusiju, objašnjava Jovanović.\n„Mi smo žrtve te dogme koju je Amerika nekritički prihvatila i još joj robuje. Izgleda da Tramp, koji je ispunjen smislom za biznis, a ne za sitne i zločeste manevre na Balkanu, na stvar gleda drukčije i šire i da srpski faktor ne tretira do kraja negativno, nego do izvesne mere, a ta mera i dalje popušta“, smatra Jovanović.\nMoguće je da je na promenu američkog stava uticao i savetnik za nacionalnu bezbednost američkog predsednika Džon Bolton, koji, kaže Jovanović, ne simpatiše ideju nezavisne kosovske države i nema antisrpska opterećenja, a moguće je da na američkog predsednika utiču i drugi članovi njegovog užeg tima, koji ne dolaze iz prethodne.\nZa Srbiju je šansa to što američki predsednik, kako kaže Jovanović, želi da razgrne maglu na Balkanu, ali bi, prema njegovom mišljenju, trebalo sačekati da se Tramp još više otvori i napravi još prostora za uvažavanje srpskih interesa.\nrazgovor Donalda Trampa i Angele Merkel


MEI - Aktuelnosti - J. Joksimović: Od nas zavisi koliko novca ćemo iskoristiti iz EU\nJ. Joksimović: Od nas zavisi koliko novca ćemo iskoristiti iz EU\n02. avgust 2020. | Beograd\nEvropska unija za jesen priprema veliki investiciono-ekonomski paket kao pomoć privredama zapadnog Balkana u borbi protiv krize izazvane epidemijom virusa korona, a već je uoči zagrebačkog Samita EU zapadnog Balkana odobrila paket pomoći od 3,3 milijarde evra koji je namenjen pomoći zdravstvenim sistemima, ali i pomoći borbi sa ekonomskim posledicama pandemije. U međuvremenu je zajedno sa usvajanjem budžeta EU opredeljen i sedmogodišnji paket instrumenata za pretpristupnu pomoć IPA od 12,6 milijardi evra. Ovo su neki od fondova iz kojih naša država može da povlači novac za oporavak od krize, samo je pitanje da li ćemo iskoristiti sve mogućnosti.\nKoliko bi konkretno Srbija mogla da dobije novca i pod kojim uslovima?\nViše je različitih instrumenata za koje smo već dobili novac, kao i onih za koje smo aplicirali i za koje se očekuje da ćemo u narednom periodu moći da povučemo. Postoji čitav niz predviđenih finansijskih instrumenata, od kojih su neki grantovi, to jest bespovratna sredstva, zatim povoljne kreditne linije, najveći broj instrumenata je predviđen za region zapadnog Balkana, tako da nisu precizirani striktni iznosi za države, pa ne možemo da govorimo o preciznim iznosima. Svakako će to biti posao ne samo za državu već i privatni i bankarski sektor jer postoje garantne sheme za privredni oporavak.\nKoju vrstu pomoći je EU do sada uputila našoj zemlji?\nNa samom početku pandemije, 16. marta, uputila sam pismo u kome sam zamolila komesara za susedstvo i politiku proširenja Olivera Varheija da omogući Srbiji prenamenu dela bespovratnih pretprisgupnih sredstava (IPA koje nisu potrošena iz ranijih godina) za potrebe borbe protiv virusa korona. Komesar je u svom odgovoru od 24. marta potvrdio spremnost Evropske komisije da pomogne Republici Srbiji i naveo da će biti omogućeno korišćenje do 15 miliona evra za hitne potrebe i 78,4 miliona evra za kratkoročne srednjoročne potrebe, to jest prevazilaženje negativnih društvenih i ekonomskih posledica pandemije. Mi smo zajednički identifikovali moguća sredstva prenamene u ukupnom iznosu od 93,4 miliona evra bespovratnih sredstava.\nSredstvima hitne intervencije omogućena je hitna nabavka neophodne medicinske opreme (respiratora, koncentratora kiseonika, trijažnih kontejnera, monitora, maski, infracrvenih termometara), transport preko 740 tona medicinske opreme koju smo nabavili na međunarodnom tržištu i angažovanje oko 200 medicinskih radnika koji će biti raspoređeni širom Srbije u zdravstvenim centrima. Dodatno, omogućeno je pružanje pomoći najugroženijim kategorijama stanovništva dodelom prehrambenih higijenskih paketa.\nŠto se tiče ostalih instrumenata podrške, podsećam da smo u uslovima borbe protiv ovog virusa zatražili i pomoć kroz Mehanizam civilne zaštite EU iz koga je Srbija dobila dodatnu pomoć u robi poput šatora, poljskih kreveta, ćebadi, vreća za spavanje, grejača za šatore itd.\nDa li postoje konkretni programi za ekonomski oporavak i pod kojim uslovima Srbija može da ih koristi? Da li osim bespovratnih sredstava postoji i neki program za podršku u vidu povoljnih zajmova namenjenih preduzećima za održavanje likvidnosti?\nU kontinuitetu vodimo razgovore sa kolegama iz Evropske komisije na koji način najbolje iskoristiti sredstva koja su opredeljena za ekonomski oporavak i podršku privatnom sektoru. Komesar Varheji je najavio i napredni Ekonomsko-investicioni plan za zapadni Balkan, koji je trebalo da bude predstavljen maju, pa je zbog pandemije pomeren za jesen, te ćemo videti kako će se i ta sredstva, prevashodno iz Investicionog okvira za ZB i višekorisničkih IPA programa pomoći, kombinovati sa svim drugim instrumentima.\nEvropska komisija je cilju dodatne podrške zapadnom Balkanu predložila izmene višekorisničkih IPA programa koji su namenjeni celom regionu zapadnog Balkana tako da je ukupan iznos pomoći 475 miliona evra. Sredstva su obezbeđena izmenom postojećih godišnjih programa tako što je jedan broj projekata smanjen po obuhvatu i budžetu prenamenom, a drugi odložen za finansiranje iz narednog finansijskog instrumenta IPA 3. Ovaj paket od 475 miliona evra se sastoji od paketa Ekonomske reaktivacije u iznosu od 455 miliona evra koji predstavlja odgovor na negativne ekonomske posledice pandemije na zapadnom Balkanu i od paketa od 20 miliona evra koji je namenjen podršci ranjivim grupama i unapređenju otpornosti zdravstvenog sistema. Prevashodno će se sprovoditi posredstvom komercijalnih banaka u regionu za pomoć u cilju podizanja likvidnosti investicionih kapaciteta preduzeća na zapadnom Balkanu posredstvom programa koje već realizuju Evropski investicioni fond, Nemačka razvojna banka, Evropska banka za obnovu razvoj i Svetska banka. Napominjem da nije moguće unapred precizirati iznos sredstava od kojih bi neposrednu korist imala Republika Srbiji jer ona zavisi od spremnosti privatnog i bankarskog sektora da iskoristi ove mogućnosti.\nPored ovih programa Evropska investiciona banka (EIB) priprema paket iznosu od 1,7 milijardi evra kao odgovor na krizu za ceo region koji će se odnositi na pružanje likvidnosti malim i srednjim preduzećima oko 200 miliona evra, podršku zdravstvenom sektoru (500 miliona evra), podršku kreditnim linijama za preduzeća posredstvom komercijalnih banaka (400 miliona evra), kao i za infrastrukturne projekte (600 miliona evra).


Džindić sa sindikatom rudnika razgovarao o problemima - BHRT\nDžindić sa sindikatom rudnika razgovarao o problemima\nFederalni ministar energije, rudarstva i industrije Nermin Džindić razgovarao je danas sa predstavnicima Samostalnog sindikata radnika rudnika Federacije BiH o procesu restruktuisanja i utvrđivanja sistematizacije radnih mjesta u rudnicima.\nNa sastanku je rečeno da će razgovori o rješavanju postojećih problema u rudnicima biti nastavljeni i u narednom periodu s ciljem perspektivnog nastavka rada rudnika u FBiH, saopšteno je iz Vlade FBiH.\nU saopštenju se navodi da će federalno Ministarstvo energije, rudarstva industrije uložiti sve napore kako bi to bilo i ostvareno.\nSastanku su prisustvovali predsjednik Samostalnog sindikata radnika rudnika FBiH Sinan Husić i predstavnici Sindikata, te generalni direktor “Elektroprivreda BiH” u Sarajevu Admir Andelija.\nRudari svih pogona Rudnika uglja “Kreka” iz Tuzle stupili su 26. marta u generalni štrajk, jer im nije isplaćena plata u skladu sa kolektivnim ugovorom, a tražili su i više ulaganja u obnavljanje zastarjele opreme, te da se obustavi najavljeno otpuštanje radnika iz proizvodnje. Štrajk je prekinut tog dana nakon što je Uprava “Elekroprivrede BiH” ispunila sve njihove zahtjeve.\nTags\t#Nermin Džindić\nBanjaluka "Ključ grada" dodjeljuje Aleksandru Vučiću


Zaharova: Imenovanje visokog predstavnika za BiH bez konsenzusa UN podriva mirovni proces - 01.07.2021, Sputnik Srbija\nZaharova: Imenovanje visokog predstavnika za BiH bez konsenzusa UN podriva mirovni proces\nPokušaji imenovanja visokog predstavnika Bosne i Hercegovine bez konsenzusa u UN ne odgovaraju interesima postizanja mira i stabilnosti u ovoj zemlji, izjavila je... 01.07.2021, Sputnik Srbija\n„Dana 29. juna na inicijativu Rusije održan je sastanak Saveta bezbednosti UN o situaciji u Bosni i Hercegovini. Glavna pažnja posvećena je zapletu oko navodnog imenovanja nemačkog državljanina Kristijana Šmita na mesto visokog predstavnika za Bosnu i Hercegovinu. Ruska strana naglasila je da nijedan kandidat na ovu poziciju bez saglasnosti Saveta bezbednosti UN i svih bosanskih strana ne samo da neće imati legitimitet, već ni dovoljnu političku podršku za realizaciju pomoći u postkonfliktnom regulisanju“, objasnila je Zaharova.Ambasadori zemalja Upravnog odbora Saveta za sprovođenje mira doneli su 27. maja odluku o imenovanju Šmita za novog visokog predstavnika u Bosni i Hercegovini. Rusija, članica ovog Upravnog odbora, bila je protiv ove odluke. S tim u vezi, rukovodstvo Republike Srpske zatražilo je od predsednika Srbije hitne konsultacije, koje su održane uz učešće najvišeg rukovodstva dveju zemalja. Nakon konsultacija u Beogradu, predsedavajući Predsedništva Bosne i Hercegovine Milorad Dodik zatražio je zatvaranje kancelarije visokog predstavnika UN u BiH, nazivajući imenovanje novog visokog predstavnika u Bosni i Hercegovini bez rezolucije Saveta bezbednosti UN kršenjem Dejtonskog sporazuma, međunarodnog prava i ustava BiH.Šmit je u svom govoru u Bundestagu 10. juna saopštio da namerava da ode u Moskvu kako bi rešio nesuglasice sa Rusijom o svom imenovanju.Pročitajte još:\nA šta kaže Kina na ovo?\nrusija, svet, vesti, marija zaharova, kristijan šmit, bosna i hercegovina (bih)\n15:44 01.07.2021 (Osveženo: 01:15 26.08.2021)\nPokušaji imenovanja visokog predstavnika Bosne i Hercegovine bez konsenzusa u UN ne odgovaraju interesima postizanja mira i stabilnosti u ovoj zemlji, izjavila je portparolka Ministarstva spoljnih poslova Rusije Marija Zaharova.\n„Dana 29. juna na inicijativu Rusije održan je sastanak Saveta bezbednosti UN o situaciji u Bosni i Hercegovini. Glavna pažnja posvećena je zapletu oko navodnog imenovanja nemačkog državljanina Kristijana Šmita na mesto visokog predstavnika za Bosnu i Hercegovinu. Ruska strana naglasila je da nijedan kandidat na ovu poziciju bez saglasnosti Saveta bezbednosti UN i svih bosanskih strana ne samo da neće imati legitimitet, već ni dovoljnu političku podršku za realizaciju pomoći u postkonfliktnom regulisanju“, objasnila je Zaharova.\n„Trenutno ne postoji takva usaglašenost i pokušaji da se na ovo mesto imenuje novi predstavnik u nedostatku konsenzusa u Upravnom odboru Saveta za sprovođenje opšteg okvirnog sporazuma o miru u Bosni i Hercegovine i zaobilazeći UN nespojivo je sa interesima postizanja održivog mira i stabilnosti u ovoj državi“, zaključila je ona.\nAmbasadori zemalja Upravnog odbora Saveta za sprovođenje mira doneli su 27. maja odluku o imenovanju Šmita za novog visokog predstavnika u Bosni i Hercegovini. Rusija, članica ovog Upravnog odbora, bila je protiv ove odluke. S tim u vezi, rukovodstvo Republike Srpske zatražilo je od predsednika Srbije hitne konsultacije, koje su održane uz učešće najvišeg rukovodstva dveju zemalja. Nakon konsultacija u Beogradu, predsedavajući Predsedništva Bosne i Hercegovine Milorad Dodik zatražio je zatvaranje kancelarije visokog predstavnika UN u BiH, nazivajući imenovanje novog visokog predstavnika u Bosni i Hercegovini bez rezolucije Saveta bezbednosti UN kršenjem Dejtonskog sporazuma, međunarodnog prava i ustava BiH.\nŠmit je u svom govoru u Bundestagu 10. juna saopštio da namerava da ode u Moskvu kako bi rešio nesuglasice sa Rusijom o svom imenovanju.\nRuski ambasador u UN: Imenovanje Šmita nelegitimno i opasno\nRuska ambasada u BiH: Eufor zavisi od rasprave o Šmitu u UN


Održan KUP Srbije za poletarce, pionire i nade - www.025.rs\nwww.025.rs / APATIN / Održan KUP Srbije za poletarce, pionire i nade\nU organizaciji Karate federacije Srbije u Sportskoj hali “Šumarice” u Kragujevcu 17.10.2020 godine je održan KUP Srbije za poletarce, pionire i nade.\nU konkurenciji poletaraca, 2012. godište u katama pojedinačno u klasi E (žuti pojas): NENAD LUKIĆ osvojio 3. mesto i BRONZANU medalju. U istom godištu i klasi sa istim pojasom, FILIP STANKOVIĆ je bio peti.\nU konkurenciji pionirki 2009. godište u katama pojedinačno u klasi E (žuti pojas): DRINA STEVANOVIĆ BODROŽIĆ je osvojila 1. mesto i ZLATNU medalju.\nU konkurenciji nada 2008. godište u katama pojedinačno u klasi C (zeleni): BOJANA LAKIĆEVIĆ je osvojila 2. mesto i SREBRNU medalju.\nTakmičenje je održano uz poštovanje svih mera zaštite u borbi protiv COVID-19.\nTags: Kup Srbije, nade, pioniri, poletarci


Grupe ekstremnih Bošnjaka spremaju nerede u Banjaluci – Zvornik Danas\nNaslovna/VIJESTI/Društvo/Grupe ekstremnih Bošnjaka spremaju nerede u Banjaluci\nGrupe ekstremnih Bošnjaka spremaju nerede u Banjaluci\nRedakcija Send an email 12. maja 2016\nBEOGRAD – Grupe ekstremnih Bošnjaka iz bihaćke regije i huligani iz navijačkih grupa, uz logističku podršku pojedinih dijelova Obavještajno-bezbjednosne agencije BiH, planiraju da izazovu nerede na mitingu i kontramitingu u Banjaluci 14. maja i destabilizuju Republiku Srpsku, pišu danas „Večernje novosti“.\nDobro obaviješteni izvori lista navode da iza ovakvog scenarija stoje i neke zapadne službe koje bi nemire i eventualno reagovanje policije iskoristile za političku diskreditaciju aktuelne vlasti u Banjaluci.\nTaj „zapaljivi“ plan bi u kasnijoj fazi, kako se navodi, trebalo da posluži i kao okidač za delegitimizaciju Republike Srpske u okviru BiH, čime bi se pojačali konstantni napori ka reviziji Dejtonskog mirovnog sporazuma i postepenom ukidanju Republike Srpske.\nZa subotu, 14. maj, u Banjaluci su najavljena dva protesta – jedan pod motom „Oslobodimo Srpsku“, koji organizuje opozicija, a drugi, pod motom „Srcem za Srpsku-stop izdaji“, organizuje vlast Republike Srpske.\nPremijer Srbije Aleksandar Vučić apelovao je juče na sve političke aktere i građane Srpske da 14. maj i dani koje mu prethode i slijede proteknu mirno, da usljed eventualnih sukoba ne bi bio doveden u pitanje opstanak Republike Srpske i samim tim destabilizovana Srbija.\nVučić je potvrdio da bezbjednosne službe Srbije imaju informacije da se pripremaju neredi u Republici Srpskoj.\nbanjaluka miting nemiri srpska\nProlazna kiša i prolazno pojačan vjetar


U srednjem Banatu koronavirusom zaraženo 139 osoba, najviše obolelih u Zrenjaninu\nIzvor: Radio Televizija Vojvodine, 20.Jul.2020, 11:44\nPrema podacima Zavoda za javno zdravlje u Zrenjaninu u srednjem Banatu korona virusom je u drugom piku prvog talasa epidemije zaraženo 139 lica, od toga 69 novozaraženih je otkriveno tokom prošle nedelje.\nNajveći broj zaraženih u ovom okrugu beleži se u gradu Zrenjaninu gde je zaraženo 110 lica, od toga 80 u samom gradu i 30 u naseljenim mestima.\nZaraženih ima i u svim ostalim opštinama >> Pročitaj celu vest na sajtu Radio Televizija Vojvodine << u Srednjem Banatu, Žitištu, Sečnju, Novom Bečeju i Novoj Crnji. Na bolničko lečenje iz Srednjeg Banata ukupno je upućeno 48 lica od čega je 14 izlečeno.\nDo sada je ukupno odrađeno 2807 PCR testova na prisutnost korona virusa kod građa Srednjeg Banata, a trenutno se 77 lica nalazi u samoizolaciji.\nNoviMagazin.rs: Još 87 novoobolelih od korona virusa u Šumadijskom okrugu\nDanas: U Šumadiji 1.316 obolelih od početka epidemije\nBor030.net: Novi slučajevi zaraze koronavirusom u Boru\nDanas: Na jugu Srbije manjak postelja i višak neodgovornosti


Izetbegović stvara lažnu sliku da Parlament BiH radi, naljutio i Hrvate | BL Portal\nKolegijum oba doma Parlamenta BiH sastao se danas, ali bezuspješno. Predsjedavajući Doma naroda BiH Bakir Izetbegović sazvao je sjednicu bez bilo kakvih konsultacija.\nČak je i tačke dnevnog reda sastavio po svom nahođenju. Srpskim predstavnicima Nebojši Radmanoviću i Nikoli Špiriću zasmetalo je to što lider SDA, kako kažu, uporno pokušava da dominira u BiH kršeći ustavna prava i ravnopravnost Srba i Hrvata.\n“Nažalost mi ih s vremena na vrijeme moramo podsjetiti da to nije moguće, BiH jeste dogovor dva entiteta i tri naroda ili je nema. Tako je i on sazvao sjednicu da se nije konsultovao i postavio tačke dnevnog reda koje su nemoguće da se raspravljaju i kad smo mu mi to rekli, onda je bio iznenađen i optužuje druge“, kaže Nebojša Radmanović, zamjenik predsjedavajućeg Predstavničkog doma PS BiH.\nIznenađeni Izetbegović prvi put je priznao da je BiH u blokadi i traži izlaz iz mrtvog ugla. Tvrdi da dostavljanje godišnjeg nacionalnog plana, na kojemm SDA već sedam mjeseci insistira i uslovljava formiranje Savjeta ministara, nije ulazak BiH u NATO.\n“Mislim da se tu da naći rješenje, jer dostavljanje godišnjih planova ne znači članstvo BiH u NATO i mi smo spremni politički zauzeti takav stav, potvrditi ga, tako da očekujemo od SNSD-a i njihovog lidera da zajedno sa nama iznađe konačno rješenje da se ova stvar pokrene iz mrtvog ugla“, kaže Bakir Izetbegović, predsjedavajući Doma naroda PS BiH.\nOsim što je pokušao danas da pošalje sliku kako Parlament BiH radi i uprkos višemjesečnoj blokadi formiranja vlasti na zajedničkom nivou, Bakir Izetbegović je naljutio i Hrvate. Uprkos upozorenjima pojedinih novinara, Izetbegović je zauzeo govornicu, pa tako predsjedavajuća Predstavničkog doma Borjana Krišto nije mogla da dođe do riječi, već je demonstrativno napustila drugi sprat.\nŠto se tiče SNSD-a, deblokada Parlamenta može da bude još večeras ili ujutru, kaže Nebojša Radmanović. Izborni pobjednici u Sarajevu traže ono što Srbima pripada po Ustavu, a to je mjesto predsjedavajućeg Savjeta ministara.\n“Što nismo do sada uradili je ustvari greška Bakira Izetbegovića i političke partije kojom on rukovodi. Mislimo da se to može popraviti i da je u interesu svih da se popravi, SNSD je spreman da to popravi, ali u skladu sa normalnim dogovorom. Na redu je da bude predsjedavajući SM iz reda srpskog naroda, mi smo to već odredili, dogovorili smo čak I s njima raspored snaga u SM, samo što oni to neće da realizuju“, kaže Radmanović.\nLider SDA danas je rekao da bi u narednim danima trebalo ponovo da sjedne za sto sa Miloradom Dodikom i Draganom Čovićem. Dok se čeka na sastanak tri lidera, šef Delegacije EU u BiH Lars Gunar Vigemark trebalo bi sutra da se sastane sa članovima kolegijuma oba doma Parlamenta BiH i da im preda Mišljenje o aplikaciji BiH za status kandidata za članstvo u EU. Biće zanimljivo vidjeti kako su Mišljenje Evropljani dali, jer su upravo oni mjesecima tražili i upozoravali na što prije formiranje vlasti na BH nivou.


Lija Ahmetović (32), rođena sestra Dilavera Bojkua (58) zvanog Leku, nekrunisanog kralja prostitucije na Balkanu koji je likvidiran 14. avgusta ove godine u Strugi u Makedoniji, takođe je ubijena, ali u Beogradu i ovaj zločin nerasvetljen je skoro 19 godina.\nSmrt jednog od glavnih bosova albanske mafije nije razjašnjena, a sumnja se da je u pitanju krvna osveta.\nMeđutim, kako "Blic" saznaje, opomena za Bojkua stigla je mnogo ranije. Tačnije, dve decenije ranije. Onog dana kada je usred Beograda ubijena njegova mlađa sestra, po zanimanju - čistačica.\n"Lija Ahmetović je ubijena 6. novembra 1998. godine oko 22 sata, na trolejbuskoj stanici u tadašnjem Bulevaru mira, blizu Hajd parka. Ubica je u nju pucao iz sačmare, kada je izašla iz trolejbusa i krenula kući, u obližnjoj ulici. Bila je čistačica u jednom institutu i vraćala se sa posla", priča sagovornik “Blica” upoznat sa ovim slučajem.\nU prvom trenutku operativcima je bilo nejasno zašto bi iko ubio ženu, uzornu majku i suprugu, bez ikakve mrlje u životu, kontakata sa podzemljem.\n"Detaljno je pregledan teren u blizini mesta ubistva. Pročešljan je park i zanimljivo je da su nađene patrone, koje međutim nije bilo moguće povezati sa sačmarom iz koje je pucano na nesrećnu ženu. Ubrzo je, takođe iz sačmare pucano na automobi parkiran kod Bogoslovije, pa se posumnjalo da su možda ta dva događaja povezana. Nije bilo moguće nađi to spregu, pa nije odbačena mogućnost da je pucač koji ide okolo naoružan “sačmaricom” i puca nasumice ", dodaje izvor.\nIstovremeno policija je u nadi da će utvrditi pravi motiv ubistva Lije Ahmetović i uhapsiti likvidatora, “češljala” njen život, privatne i poslovne kontakte.\n"Kao čistačica radila je na jednom institutu, koji je u to vreme bio opremljen alarmima i najboljim sistemom zaštite. Posumnjalo se da ju je možda neko “vrbovao” da iznosi neke podatke, ali je utvrđeno da je sve bilo “pod ključem”, te da ona kao čistačica nije mogla da dođe u dodir ni sa jednim važnijim dokumentom, pa je i taj smer istrage pao u zapećak", navodi sagovornik “Blica”.\nA policija tada dolazi u prvi kontakt sa Dilevarom Bojkuom, koji je sa rođenim bratom došao iz Makedonije da bi preuzeo sestrino telo.\n"Zbog takoreći nikakve razmene informacija sa policija iz susednih zemalja, tada u Beogradu, niko nije ni znao ko je Dilaver Bojku, da je trgovac ženama, i to veliki. Kada je došao da preuzme sestrino telo da bi je sahranio u Makedoniji, policija je saznala da se porodica Lije takoreći odrekla, jer se udala za čoveka koji nije njihove nacionalnosti i koga oni po svemu sudeći nisu mogli da prihvate", kaže naš izvor.\nUtvrđeno je da se Lija udala za sina vojnog lica, preselili su se u Beograd i tu sa imali skladan brak, bez trzavica.\n"Izabranik se nije sviđao njenoj porodici, ali nije bilo razloga da je neko od rođaka ubije zbog toga. Ukoliko bi i hteli da spreče brak, to bi uradili mnogo ranije, ubili devojku ili mladića, a ne bi čekali da dobiju dete. To jednostavno nije bilo logično", objašnjava sagovornik.\nIstovremeno, ne može se odbaciti ni mogućnost da je metak u mlađu sestru kralja prostitucije bio namenjen njemu - kao surova opomena. Naročito ako je poznato da je krvna osveta sistem kojim su se rukovodili i ovi albanski makroi i bosovi.\nUprkos opsežnoj istrazi, ubistvo Lije Ahmetović je nerasvetljeno skoro 19 godina.\nZa Dilavera je procenjeno da je učestvovao u prodaji 3.000 žena. Navodno, u svakom trenutku imao je od 200 do 250 “robinja” spremnih za prodaju, a cena im je bila od hiljadu i po do pet hiljada evra. Odrobijao je samo tri godine i opsam meseci nakon što je osuđen zbog posredovanja u prostituciji. Pobegao je iz zatvora, sklonio se u Crnu Goru, ali je uhapšen kada se pripremao da utočište nađe u Brazilu. Koliko je bio “jak” igrač, svedo i to što ga je tražio i FBI, a SAD su, kada je pobegao iz zatvora, čak i nudile 10.000 dolara za informacije o ozloglašenom bosu.


RS: Nove količine ruske vakcine očekuju se ove sedmice - Akta.ba\n10.06.2021. 09:25 / Izvor: BHRT\nDomovi zdravlja u Republici Srpskoj informisali su građane koji čekaju na revakcinaciju vakcinom Sputnjik V, a koji imaju zakazan termin da će biti pozvani kada ova vakcina stigne. Prema posljednjim informacijama nadležnih, nove količine ruske vakcine očekuju se ove sedmice.\nIstakli su da će svi biti vakcinisani u predviđenom roku za revakcinaciju koja je u slučaju Sputnjika moguća do 90 dana od primanja prve doze. Istovremeno, u Banjaluci se ovih dana završava prva faza vakcinacije starijih od 65 godina i hroničnih bolesnika.\n"Što se tiče vakcina iz programa Sputnjik V ove sedmice očekujemo ponovo jednu isporuku,a što se tiče kineskih partnera tu je proces pregovora dobavljača i partnera koje ćemo količine nabaviti, tako da u junu očekujemo nove količine vakcina svih proizvođača," kazao je Ministar zdravlja i socijalne zaštite RS Alen Šeranić.\nU RS do sada je vakcinisano prvom dozom 118.200 stanovnika, a kompletnu vakcinaciju završilo je 3.280 građana. Vakcine kontinuirano pristižu u manjim isporukama, pa za sada nema prekidanja procesa vakcinacije, ističu u Institutu za javno zdravstvo RS.\n"U ovom trenutku ne mogu vam pouzdano reći, ali riječ je o nekoliko desetina hiljada vakcina koje mi svakodnevno upućujemo na teren, a to je i najvažnije da se proces vakcinacije ne prekida", istakao je direktor Instituta za javno zdravstvo RS, Branislav Zeljković.\nDom zdravlja Banja Luka još jednom je apelovao na starije od 65 godina koji su se prijavili za vakcinaciju da se jave svom porodičnom ljekaru, jer imaju veliki broj ovih građana sa kojima trenutno se ne može stupiti u kontakt.\n"U ovom trenutku završavamo sa prvom fazom vakcinacije, a to su stariji od 65 godina i hronični bolesnici, do sada je u ovim kategroijama vakcinisano 22971 građanin tako da smo pri kraju ove faze", pojasnila je doktorica Vesna Lučić Samardžić iz Doma zdravlja Banjaluka.\nZbog malih količina vakcina koje pristižu preko EU mehanizma i Covax programa masovne vakcinacije još nema. Paralelno sa prvom fazom vakcinacije u toku je i druga faza pa se svake sedmice vakcinišu grupe medijskih radnika, policije i radnika u prosvjeti.


Srbija u pregovorima i za novu rusku vakcinu „Sputnjik lajt“ - Sputnjik Srbija\n12:56 10.02.2021 (osveženo 13:38 10.02.2021) Preuzmite kraći link\nPremijerka Ana Brnabić izjavila je da je Srbija u pregovorima sa ruskim Institutom Gamaleja u vezi dodatnih količina vakcina „Sputnjik Ve“ (Sputnik V), ali i o nabavci nove vakcine „Sputnjik lajt“.\nVakcina „Sputnjik lajt“ je cepivo koje, kako je najavljeno, ne zahteva revakcinaciju.\nBrnabićeva je, nakon sastanka sa češkim premijerom Andrejem Babišem, na zajedničkoj konferenciji za medije, na pitanje čeških novinara kakvo je iskustvo Srbije sa ruskim vakcinama, kazala da je Srbija i u pregovorima sa partnerima iz Ruske Federacije o proizvodnji vakcine „Sputnjik Ve“ (Sputnik V) na institutu „Torlak“.\nTim povodom, podsetila je da sutra u Beograd stiže delegacija iz Rusije, kako bi se nastavili razgovori.\n„Nadamo se da ćemo biti jedna od zemalja koja će proizvoditi jednu od vakcina protiv virusa korona“, kazala je Brnabićeva.\nPrenela je da Srbija ima iskustvo sa tri vakcine u zemlji, a to su „Fajzer-Biontek“, „Sputnjik Ve“ (Sputnik V) i „Sinofarm“.\n„Kao neko ko nije stručan u tim stvarima ne mogu da procenjujem koja je bolja, ali čini mi se da su sve jednako dobre. Najvažnije je da su vakcine bezbedne i da se ljudi vakcinišu, a bezbednost je potvrđena nekoliko puta“, objasnila je Brnabićeva, preneo je Tanjug.\nIstakla je da je juče u Beograd stigla isporuka dodatnih 50.000 vakcina „Sputnjik Ve“ (Sputnik V), dodajući da to cepivo ima jednu specifičnost, odnosno razlikuje se od drugih, po tome što su različite vakcina i revakcina.\n„Sve ljude koje znam, a znam ih dosta koji su primili ‘Sputnjik’ vakcinu, nisu imali nikakve efekte. Tako da očekujem da ćemo dobiti što pre veliki deo od dva miliona vakcina koje smo poručili“, dodala je premijerka Srbije.\n„U Češkoj nije dobra situacija, vakcinacija jedino rešenje“\nČeški premijer Babiš je rekao da je poznato da je EU pozvala proizvođača „Sputnjik Ve“ (Sputnik V) vakcine da se registruje kod Evropske agencije za lekove (EMA), a pozive su uputili i nemačka kancelarka Angela Merkel, austrijski kancelar Sebastijan Kurc zbog nedostatka vakcina u EU.\nRusija će obezbediti vakcinu za oko 700 miliona ljudi\n„Za nas je važno da dobijemo što više bezbednih vakcina“, istakao je Babiš ukazujući da postoje problemi sa isporukama naručenih vakcina.\nNaveo je da je kompanija „Moderna“ saopštila juče da će isporučiti za 50 odsto manje vakcina od naručenih.\nBabiš je rekao da je Češka naručila 8,4 miliona vakcina, a da nema nikakve garancije da će biti ispoštovane isporuke po dogovorenim količinama i mesecima.\n„U Češkoj nije dobra situacija i jedino rešenje je vakcinacija. Zato nastojimo da dobijemo što više informacija o drugim vakcinama koje sada nisu odobrene“, naveo je Babiš.\nNemački mediji: Berlin se okreće Moskvi zbog katastrofalne situacije sa vakcinama u EU\nAna Brnabić, virus korona, vakcina, Rusija, Srbija


Obeležavanje Međunarodnog dana porodice , Bazar za Ljubicu Stević - Humanitarni radio Kragujevac\nObeležavanje Međunarodnog dana porodice , Bazar za Ljubicu Stević\nCentar za prvenciju, stimulaciju, ranu intervenciju, edukaciju i rehabilitaciju „Vaš somatoped“ za sada svojim delokrugom rada pokriva uzrast dece od rođenja do desete godine. Svojim aktivnostima pomaže deci da se uklope u društvenu zajednicu, ali i roditeljima da uz stručnu podršku prođu sve faze kako bi došli do prihvatanja trenutnog stanja svog deteta i zajedničkim radom došli do što većeg napredka.\nU susret Međunarodnom danu porodice ove godine naše Udruženje aktivno učestvu je u aktivnostima koje organizuje Savetovalište za brak i porodicu, u okviru Centra za razvoj usluga socijalne zaštite “Knjeginja Ljubica”u saradnji sa gradom Kragujevcom. Pored ovih aktivnosti naše Udruženje je za svoje članove i njihove porodice organizovalo zajeedenički odlazak u pozorište.\nU nedelju 15.maja povodom obeležavanja Međunarodnog dana porodice , naše Udruženje organizuje bazar za Ljubicu Stević, u Velikom parku kod Fontane od 10-19 časova. Roditelji dece iz Udruženja za ovu priliku su napravili razne poslastice koje naši sugrađani mogu kupiti na bazaru.\nS poštovanjem, Kata Jokić, predsednik i osnivač udruženja,\nMaster defektolog-somatoped, reedukator psihomotorike\nVesti EU info centra 13.5.2022.\nNovo izdanje informativno muzičko-obrazovnog radio programa na ruskom jeziku Prozor u Rusiju 15.05.2022. godine.


Vučić: Kako izgleda kada državu pravi neko ko je nije imao :: Region\n08.08.2019 13:40 > 13:37 | Postavio/la: Marija Mitrović | Izvor: nezavisne.com\nPredśednik Srbije Aleksandar Vučić rekao je da se albanski političari ponašaju kao đeca i da je to uvijek tako kada "neko ko nije imao državu pokušava da je napravi", prenose Nezavisne novine.\nVučić je rekao da neriješeno kosovsko pitanje Srbiju mnogo košta i da bi, da taj problem ne postoji, imala pet milijardi eura direktnih stranih investicija, ali da se ne postavlja pitanje da li je država spremna na tu cijenu.\n"Mnogo nas košta, ali to nema veze koliko nas košta. Da nema tog pitanja, bilo bi mnogo više, ali da li to znači ako neko kaže - 'Pirot nije vaš' da ćemo da kažemo da, zbog investicija, na to pristajemo?", rekao je Vučić za TV "Prva".\nOn kaže da je očigledno da se mogućnost nastavka dijaloga Beograda i Prištine odgađa unedogled zbog predstojećih izbora na Kosovu i Metohiji i da savjetnik američkog predśednika Džon Bolton neće doći u pośetu Beogradu i Prištini, kao što su mediji pisali.\n"Mislim da neće doći. Razmišljao je o tome, ali, zbog izbora, nema s kim da priča u Prištini", rekao je Vučić.\nUpitan da li Bolton ne dolazi dok se takse ne ukinu, Vučić je ukazao da se svakako američka administracija zalaže za ukidanje taksi, ali da ne smatra da je to jedini razlog nedolaska.\nOn je rekao da nema dokaza za tvrdnje medija o tome da obavještajne službe raspolažu informacijama da organizacija B13 Hašima Tačija sprema "krvavu jesen" na śeveru Kosova i Metohije.\n"Još nijesam čuo šta je njihova ideja. Ja još nijesam čuo, osim što sam vidio u posljednje vrijeme sve više pritisaka na mene u kojima će da kažu ti možeš da izdržiš, pobijedićeš na izborima čak i ako priznaš nezavisno Kosovo, a mi ćemo da pomognemo i sa novcem za Srbiju i svim drugim", naveo je on.\n"Ljudi u međunarodnoj zajednici moraju da znaju da neće biti rješenja ukoliko neko misli da Srbija treba da bude ponižena. To sam im rekao bezbroj puta", rekao je Vučić.


Идентификација ризика на локалном нивоу | Пиротски управни округ\nPočetna / Aktuelno / Identifikacija rizika na lokalnom nivou\nIdentifikacija rizika na lokalnom nivou\nGrad Pirot bio je domaćin predstavnicima Ministarstva unutrašnjih poslova 08. i 09. novembra 2016. Sektor za vanredne situacije MUP-a Republike Srbije.\nNacionalni trening centar za vanredne situacije i Danska agencija za vanredne situacije (DEMA) organizovali su dvodnevni seminar sa temom „Identifikacija rizika na lokalnom nivou“. Cilj seminara bio je podizanje kapaciteta lokalnih samouprava za izradu Procene rizika na lokalnom nivou.\nU radu seminara učestvovali su komandanti i načelnici štabova za vanredne situacije, načelnica Pirotskog upravnog okruga, članovi štabova za vanredne situacije (predstavnici Crvenog krsta Srbije, vatrogasno – spasilačke jedinice, policijske Uprave) gradova Pirota i Leskovca, kao i opština Bela Palanka, Babušnica i Dimitrovgrad.\nSeminar je otvorio i vodio gospodin Ivan Radivojević, šef odseka za obuku snaga i subjekata sistema zaštite i spasavanja pri Nacionalnom trening centru za vanredne situacije. Predavači su bili gospodin Ivan Baras, pomoćnik načelnika Sektora za vanredene situacije i gospodin Šefik Muhić, predstavnik Danske agencije za vanredne situacije.\nRadionica je počela izlaganjem na temu: “Procena ugroženosti od elementarnih nepogoda i drugih nesreća u Republici Srbiji i Nacrt nove metodologije za izradu procene ugroženosti“. Predstavnici grada Pirota su kvalitetnom prezentacijom upoznali učesnike seminara sa procenama rizika i predstavljanjem iskustava na teritoriji grada Pirota. Zatim je predstavnik Danske agencije za vanredne situacije prikazao koncept baziran na riziku, dimenzionisanju i iskustvima Danske agencije za vanredne situacije sa lokalnim jedinicama (opštinama). Ovo je ujedno bila i prezentacija i uvod za sutrašnji dan koji je osmišljen kao radionica. U drugom danu seminara, radionica se sastojala od četiri grupa, koje su dobile konkretne zadatke, gde su izvršene implementacije bazirane na riziku, dimenzionisanje konkretne situacije i rešenja.\nSve grupe su bile na visini zadatka i veoma studiozno odgovorile postavljenim zadatcima tako da je sveopšti utisak, kako prezentera, tako i polaznika, da je ovo još jedno veoma korisno iskustvo sa elementima novog znanja koja će se svakako primeniti u slučaju vanrednih situacija.


Ispred KCUS-a i dva doma zdravlja postavljeni trijažni šatori - BIGportal.ba\nIspred KCUS-a i dva doma zdravlja postavljeni trijažni šatori\nIspred Kliničkog centra Univerziteta u Sarajevu (KCUS) i domova zdravlja “Omer Maslić” i “Saraj polje” su, radi prevencije virusa korona, postavljeni trijažni šatori u kojima se vrše pregledi pacijenata prije ulaska u ove zdravstvene ustanove.\nIspred Kliničkog centra nalazi se stotinjak lica koje osoblje vraća na glavni ulaz kako bi obavili pregled i dezinfekciju prije ulaska u ovu zdravstvenu ustanovu.\nLjekari i sestre u šatoru ispred KCUS-a prije ulaska pregledaju pacijente, razgovaraju sa njima o eventualnim putovanjima i kontaktima sa osobama koje su došle iz inostranstva, te ih upućuju dalje, javlja “Kliks”.\nIspred Doma zdravlja “Omer Maslić”, gdje je postavljen trijažni šator, od jutros se pregledaju svi oni koji žele da uđu u prostorije ove zdravstvene ustanove.\nŠatori su stacionirani i ispred Doma zdravlja “Saraj polje”, ali tamo za sada nema nikoga.\nŠator, kako kaže medicinsko osoblje, još uvijek nije u funkciji, ali će uskoro početi da radi.\nBUKTINJA U BANJALUCI Gori skladište guma, vatrogasci na terenu\nNe želi 66 miliona evra: Španski kralj se odrekao nasljedstva od oca


Kanalizacija stiže u Bocke | TV KANAL 9 NOVI SAD\nNaslovna EMISIJE Kanalizacija stiže u Bocke\nKanalizacija stiže u Bocke\nVIDEO K9: Nakon priloga u Infu Kanala 9 o višedecenijskoj borbi meštana naselja Bocke za priključenje na gradski vodovod i kanalizaciju, u subotu su ovo naselje posetili predstavnici Gradskog veća za komunalne poslove kako bi sugrađanima pojasnili do koje faze se stiglo u rešavanju ovog problema.\nMeštanima naselja Bocke sistemsko rešavanje snabdevanja vodom i izgradnju kanalizacije obećavale su skoro sve garniture gradske vlasti koje su se smenjivale unazad četrdesetak godina.\nOvoga puta postoje realna očekivanja da će ovaj problem konačno biti rešen.\n“Ono što je zateklo nas jeste da prvo rešimo mogući planski način rešavanja dovođenja vode i kanalizacije. 2016. smo završili kanalizacioni potisni cevovod koji je osnov da se sva ta kanalizaja i voda koja će početi da se gradi u naselju Bocke, priključi, i da se kao takva odvodi odvodi u kanalizacioni sistem, za to smo odredili 39 miliona dinara”, rekao je Vladimir Stojković, član Gradskog veća za komunalne poslove.\nIzgradnja potisnog cevovoda na koji bi bilo prihvaćeno i kompletno naselje Bocke je nastavljena 2017. godine prema Ledincima, podsetio je Stojkovi.\nOve godine je završen ugovoreni projekat Gradske uprave za građevinsko zemljište i investicije u iznosu od 6,5 miliona dinara za izgradnju saobraćajnica i atmosferske kanalizacije.\n“Ali tu čekamo i tu smo apelovali prema građanima da dozvole ulazak, odnosno, da lakše rešimo imovinsko-pravne odnose kako bismo lakše krenuli sa izgradnjom te faze koja je bitna, ali ne i suštinski za to pitanje koje se ovde stalno postavlja, a to je pitanje vode. JKP Vodovod i kanalizacija je uradili projekat i sada je na nivou ishodovanje lokacijskih uslova tehnički omoguće rešenje koje ova konfiguracija terena i imovine, odnosno, saglasnosti koje smo dobili dozvoljava”, istakao je Stojković.\nPlanirana je izgradanja 5,5 km vodovodne mreže i 6,4 km kanalizacione mreže, za koji će u narednom gradskom budžetu, kako je rekao, biti obezbeđeno 185 miliona dinara. U MZ Sremska Kamenica nadaju se skorom raspisivanju tendera i početku realizacije ovog najznačajnijeg projekta za meštane naselja Bocke.\n“Za prvu fazu dobiće svi meštani do Liparske ulice vodu, a u drugoj fazi se ide gore prema ostalim ulicama”, kazao ej Ljubomir Lasica, predsednik MZ Sremska Kamenica.\nPrema rečima Stojkovića, u zavisnosti od dinamike ishodovanja lokacijaske dozvole, dobijanja građevinske dozvole i sprovođenja svih postupaka javne nabavke, očekuje se da će u ovo doba naredne godine dobar deo radova u Bockama biti započet ili već urađe\nPrethodni tekstDva miliona dinara zrenjaninskim pčelarima\nSledeći tekstBiciklom do Severne Koreje


EU: Odlučna akcija ako London ne ispoštuje dogovor o Bregzitu - Biznis Telegraf.rs\n08/06/21 | 13:55\nUjedinjeno Kraljevstvo je razljutilo zvanični Brisel početkom ove godine, kada je jednostrano produžilo grejs period Bregzita, odlažući proveru mnogih prehrambenih proizvoda koji su iz Engleske, Škotske i Velsa isporučeni u Severnu Irsku\nGlavni pregovarač Evropske unije za Bregzit, Maroš Šefčovič, izjavio je danas da je evropski blok spreman da deluje "čvrsto i odlučno", ako Ujedinjeno Kraljevstvo ne ispuni svoje obaveze iz sporazuma o razlazu.\nUjedinjeno Kraljevstvo je razljutilo zvanični Brisel početkom ove godine, kada je jednostrano produžilo grejs period Bregzita, odlažući proveru mnogih prehrambenih proizvoda koji su iz Engleske, Škotske i Velsa isporučeni u Severnu Irsku.\nBritanski list "Dejli telegraf" je sada preneo da bi Velika Britanija mogla proširiti ovu akciju i na smrznuto meso, kao što su kobasice i mlevena govedina. Šefčovič je upozorio da je protiv takve akcije, navodeći da bi pregovarači trebalo da teže ka postizanju "međusobno dogovorenih načina poštovanja propisa".\n- Ako se ovo ne dogodi i ako Velika Britanija preduzme dalju jednostranu akciju tokom narednih nedelja, EU se neće ustručavati da reaguje brzo, čvrsto i odlučno, kako bi obezbedila da Velika Britanija poštuje svoje međunarodno-pravne obaveze - poručio je Šefčovič.\nIako Sefčovič nije precizirao koje bi to akcije mogle biti, londonski "Tajms" je citirao neidentifikovanog zvaničnika EU koji je rekao da je blok spreman da uvede trgovinske sankcije i kaznene tarife. Komentari Šefčoviča dolaze dan uoči njegovih razgovora sa britanskim kolegom o implementaciji sporazuma o Bregzitu.\nOdnosi između dve strane su se pogoršali usred zabrinutosti zbog tzv. Protokola za Severnu Irsku, koji je osmišljen s ciljem da zaštiti mirovni proces u Severnoj Irskoj, uz očuvanje ekonomskih veza sa Republikom Irskom, članicom EU. Protokol je izazvao bes javnosti u Severnoj Irskoj, jer uspostavlja carinsku granicu između tog regiona i ostatka Ujedinjenog Kraljevstva.\nVučić i Sijarto na sastanku: "Srbija mora što pre da se pridruži Evropskoj uniji"


18.05.2022 08:50 Autor: Raport.ba\nČlan Predsjedništva Bosne i Hercegovine Željko Komšić jutros je stigao na Kliniku neurohirurgije na Kliničkog centra Univerziteta u Sarajevu, kako nezvanično saznaje Raport.\nKako nam je rečeno, radi se o rutinskom zahvatu, koji nije opasan. Ipak, operaciju nadgleda direktorica KCUS-a Sebija Izetbegović.\nTagovi: KCUS Predsjedništvo BiH Željko Komšić\nSebija Izetbegović i SDA se ponovo raspucali po ministru Vraniću. On odgovora: Čula žaba da se konji potkivaju...\nDžaferović i Dodik: Virus će promijeniti naš način života\nIzetbegović prije godinu o "malina respiratorima": Mogu čovjeka držati sat vremena na životu. Kupila se pogrešna roba\nU KS 98 novozaraženih koronavirusom, preminulo 16 pacijenata\nKomšić jutros stigao na operaciju na neurohirurgiju KCUS-a – Cazin.BA\n[…] Član Predsjedništva Bosne i Hercegovine Željko Komšić jutros je stigao na Kliniku neurohirurgije na Kliničkog centra Univerziteta u Sarajevu, kako nezvanično saznaje Raport. […]\nZašto ginekolog nadgleda operaciju na neurohirurgiji


Ples Planeta 18.01. – 24.01.2021 – Marija Komarek\nPles Planeta 18.01. – 24.01.2021\nVeröffentlicht am 17. Januar 2021 von Marija Komarek\nPrelazak Meseca iz znaka Riba u znak Ovna, daje celoj nedelji simboliku rasta, posebno što će prolaziti kroz prva četiri znaka Zodijaka. U toku ove nedelje u sredu imamo drugu fazu Meseca, ovo je i dalje faza u kojoj skupljamo energiju, sve što unesemo u organizam u ovom periodu, naše telo će iskoristiti na najefektniji način za sebe. Ovo je period obnavljanja ne samo na fizičkom nivou, nego i u drugim oblastima. Iskoristite ovu nedelju za rad na sebi, kao i na obnavljanju poslovnih kontakata i unapređenju posla uopšte.\nU utorak u 9:40 Sunce prelazi u znak Vodolije i menja se atmosfera u odnosu na znak Jarca, atmosfera koja predstavlja potrebu da se suprotstavi svemu što je ustaljeno, tradicionalno, ovo je period za nove ideje, za ekscentrično ponašanje i naglašenu individualnost. Svi ćemo na neki način osetiti tu energiju, nove ideje, nova rešenja, iskre i iskrice, bogatiće nas na ličnom nivou i ohrabriti da krenemo nekim novim putem, nekom novom neutabanom stazom.\nNajteži ali možda i najbolji dan u ovoj nedelji je sreda. Konjukcija Marsa, planete borbe, hrabrosti i neustrašivosti, pobune i smelosti, sa Uranom, planetom pokretanja, nepredvidivosti, budućnosti, novog i originalnog. Sam aspekt je izuzetno jake energije i ne dešava se samo na ličnom nivou, ovo je aspekt od kojeg očekujemo velike promene u odnosu na sve što nam se danas dešava, ovo nije dan za odluke ali jeste dan za pokretanje i rušenje svega što nas koči i sputava. Sama energija je na neki način iskrivljena, usporena jer se obe planete nalaze u znaku u kojem su u lošem dostojanstvu, upravo iz tog razloga nosi u sebi opasnost ali i neizvesnost. Istog dana će i Mesec preći u znak Bika pa će svojim prisustvom povećati napetost i na emotivnom nivou.\nOvaj aspekt, ovako na početnim stepenima znaka Bika, koji predstavlja materijalnu sigurnost i sve što je vezano za naše stvaranje, desio se davne 1936. godine, koja je bila negde na sredini između Velike ekonomske krize 1929. i Drugog svetskog rata. Ta godina je bila povezana sa uspostavljanjem fundamentalnih promena i revolucije u ekonomiji, pa se ta ista simbolika može ostvariti i sada, potrebno je pronaći potpuno nova rešenja za našu osnovnu egzistenciju, potrebno je promeniti odnos prema vrednostima, potrebno je da razumemo koje su naše potrebe.\nU četvrtak i petak aktivni su samo Mesečevi aspekti i to više neudobni, nego oni koji nas umiruju i donose zadovoljstvo, mnoge misli će nas opteretiti, mnoga pitanja ćemo postaviti i tražit neko realno, ovozemaljsko rešenje.\nU subotu Mesec prelazi u znak Blizanaca i kao i uvek u ovom znaku oslobađa nas svih teških misli, komunikacija je lakša i sve je lakše kada svoje brige i strahove možemo da podelimo sa nekim.\nVikend je rezervisan za ljubavne susrete, kada se Venera i Neptun pogledaju, tada je vreme za ljubavne izjave na nesebičan i iskren način. Ovom aspektu se pridružuje i kvadrat Marsa i Jupitera, pa će se i neke afere otkriti, neke veze završiti ili započeti drugačije.\nU nedelju će se sresti Sunce i Saturn u znaku Vodolije, sam aspekt ukazuje na posvećenost, marljivost, izdržljivost i trajnost, kako je to u znaku koji nam povećava osećaj slobode i pravo na posebnost, ovo je period kada ćemo moći intelektualno da se izdignemo i delujemo.\nNaravno najviše nemira će i ovaj put osetiti, Bikovi i Škorpioni kroz odnose.\nLavovi će imati najveći izazov na poslu, dok će Vodolije rešavati porodična pitanja.\nBlizanci i Strelčevi su suočeni sa svojom nesigurnošću, sa konkurencijom i samokritikom.\nRakovi i Jarčevi su bez ideja.\nDevice i Ribe će najviše raditi na svojim principima i ustaljenim verovanjima.\nVage i Ovnovi će se baviti svojim finansijama.


Odbojkašice BiH uz podršku Mozzarta ispisuju istoriju – ASinfo Portal\nIstorijski nastup odbojkašica BiH na velikoj sceni. Reprezentacija BiH u četvrtak debituje na Evropskom prvenstvu koje se održava u četiri zemlje.\nNa startu beogradske grupe očekuje ih najteži mogući okršaj – sa domaćinom Srbijom, aktuelnim svjetskim i evropskim prvakom, bronzanom ekipom sa Olimpijskih igara. Sreću uoči duela sa Srbijom poželjeli su im predstavnici kompanije Mozzart, koja je postala sponzor ženske odbojkaške selekcije BiH.\nOdmah potom, odbojkašice su osvojile Srebrnu ligu u Mariboru i plasirale se u Zlatnu, a sada žele da nastave niz uspjeha na Šampionatu Starog kontinenta (18. avgust – 4. septembar).


Gruevskom rok do ponoći da saopšti ima li parlamentarnu većinu\nMandatar za sastav makedonske vlade, bivši premijer i lider VMRO-DPMNE Nikola Gruevski treba do ponoći da saopšti da li je obezbedio parlamentarnu većinu za formiranje nove makedonske vlade, javlja Tanjug.\nZa nedelju se najavljuje i odluka najveće albanske partije Demokratske unije Alija Ahmetija, jer ni posle dva dana unutarpartijskih konsultacija u Maloj Rečici nije došlo do odluke kom političkom bloku će prići.\nKako navodi RTS, umesto odgovora, lider stranke Ali Ahmeti je uputio izaslanike u sedita VMRO-DPMNE i Socijal-demokrata odlažući odluku o stupanju u koaliciju za poslednji trenutak.\nMakedonski mediji ostavljaju mogućnost da su, kada je reč o formiranju vlade, sve opcije otvorene - od toga da novu vladu formiraju tradicionalni koalicioni partneri VMRO-DPMNE i albanska partija DUI Ali Ahmetija, pa sve do mogućih novih izbora, koji bi bili održani zajedno sa lokalnim, u aprilu ove godine.\nSvi razgovori eventualnih koalicionih partnera odvijali su se daleko od očiju javnosti, a njihovi eventualni dogovori se drže pod "velom tajne".


Muriz Memić – Kakanj-X\nPorodica ubijenog mladića Dženana Memića danas ispred Narodnog pozorišta traži pravdu na ulici. Na protestima je danas bio i otac tragično stradale Selme Agić, koji se također obratio okupljenima.…\nProtest porodice Dženana Memića počeo je danas u 13 sati na Trgu Susan Sontag, povodom četvrte godišnjice ubistva Dženana Memića. “Ovih dana sam dobio jedan snimak iz kuće od Mutapa, tu je Alisa sa…\nOd prvog dana njegova porodica tvrdila je da je Dženan ubijen, te je ovo rijedak slučaj u pravosuđu u kojem su optuženi, odbrana i porodica žrtve bili na istoj strani tokom postupka Protest pod…\nDženan Memić (22) je preminuo u februaru 2016. godine, a okolnosti njegove smrti nisu otkrivene do danas. Piše: Armin AljovićLjubo i Bekrija Seferović oslobođeni su u ponedjeljak pred Kantonalnim…\nDrama na posljednjem ročištu u slučaju Dženan Memić\nU Kantonalnom sudu u Sarajevu danas se održava ročište u predmetu koji se vodi protiv Ljube i Bekrije Seferovića, a u slučaju smrti Dženana Memića. Prije završnih riječi obje strane te oštećenih,…\nAdvokat Ifet Feraget je naglasio da treba odati ogromno priznanje Murizu Memiću zbog njegove upornosti“Bilo bi blesavo da Muriz traži naknadu štete od nekoga ko nije odgovoran za smrt Dženana Memića. Alisa je to zatražila, i ona je upućena…\nAko se svrsta na tu stranu, a izgleda da se svrstala, dobiće krivičnu prijavu”, rekao je Muriz Memić Glavna tužiteljica Tužilaštva KS Sabina Sarajlija odgovorila je na pismeni zahtjev Muriza Memića…


Lider EU komisije javno podržavao ideologiju, koja je pobila više ljudi nego Hitler! (VIDEO) | Vesti Dana\nKo su ljudi koji vode EU i šta građani Srbije znaju o njima?\nOptužbe da EU uspostavlja autoritarni sistem identičan onome koji je postojao u Sovjetskom Savezu, nije samo politička kritika. Pojedinci u samom vrhu EU u svojoj mladosti bili su poklonici komunističke ideologije, pa je tako predhodnik Žan Klod Junkera, Žoze Manuel Barozo javno priznao da je bio Maoista, sledbenik komunističke doktrine Mao Ce Tung koja je koštala života 60 miliona Kineza. Pored toga Barzo je za člana Evropske komisije odlučio da postavio Žaka Baroa osuđenog kriminalca iz Francuske.\nNaslednik nacističkog bogatstva Žan Klod Junker uprkos čestim pojavljivanjima u javnosti u alkoholisanom stanju, nije najkontroverzniji predsednik evropske komisije. Ta čast ide Žoze Manuel Barozu predhodnom predsedniku najmoćnijeg tela EU od 2004 do 2014 godine, pošto su u javnost isplivali snimci na je kojima Baroza kako drži komunistički govor\nNavedeni snimak Baroza kao mladog čoveka kako javno propagira ekstremno levičarske ideje je sve popularniji na društvenim mrežama .\nSnimak studentskih protesta iz 1976. godine pokazuje portugalskog političara, kada je bio deo „revolucionarne studentske komisije“. Na snimku Barozo koristi retoriku sa klasičnim postulatima marksističke ideologije o klasnoj borbi i napada „buržoazijski obrazovni sistem“.\nDoskorašnji vođa EU komisije, danas ne krije svoju komunističku prošlost, pa je tako sada javnosti poznato da je Žoze Manuel Barozo 70-ih godina bio jedan od lidera tada ilegalne Maositičke stranke MRPP (Reorganizovani pokret proleterske partije) koja je bila pod direktnom kontrolom Komunističke partije Portugala.\nIpak kao što to često biva sa komunističkim ideolozima, Baroza su počeli da privalče novac i luksuz, pa je kasnije u svojoj karijeri postao direktor u komapaniji Goldmen Saks Internešonal jednoj od najvećih svetskih banki.\nPostavio osuđenog kriminalca na funkciju\nBarozov ekstremizam nije oprošten tokom predsedavanja evropskom komisijom. Jedan od najvećih kritičara Barozove prošlosti bio je tadašnji lider UKIP-a Najdžel Faraž. Pored radikalnih ideoloških gledišta Barozo je sarađivao i sa osuđivanim kriminalcima.\nAferu o postavljanju kriminalca za člana komisije Faraž je razotkrio tokom prvog govora Baroza u EU parlamentu kao novog komesara.\n„Kada ste u prvom govoru prezentovali vašu novu komisiju. Ja sam vam skrenuo pažnju da je čovek koga ste nominovali iz Francuske gospodin Žak Baro osuđen za proneveru novca koji je dobio 2 godine uslovne kazne i zabranjeno mu je obavljanje javne funkcije. Ono što me je šokiralo je vaš izraz lica, koji je rekao da nemate pojma da li je to tačno ili nije. Naravno bilo je tačno“ rekao je Faraž pred EU paralamentom kao repliku na oproštajni govor Baroza 2014. godine.


Najava iz "Kosmosa": Proizvodićemo filtere za prečišćavanje vazduha | MONDOBA\nProizvodnja fotokatalitickih filtera u Kosmosu\n14. August, 19:34\nNajava iz "Kosmosa": Proizvodićemo filtere za prečišćavanje vazduha 0 Podijeli Podijeli na facebook Podijeli na twitter Podijeli na viber Pošalji na mail\n11.11.2019. / 19:46 19:53\nAutor SRNA 11.11.2019. / 19:46 19:53\nPredstavnici Ministarstva privrede i preduzetništva Republike Srpske i Privrednog društva "Kosmos" iz Banjaluke dogovorili su sa ruskom kompanijom "Kret" da banjalučko preduzeće proizvodi filtere za prečišćavanje vazduha.\nMinistar privrede i preduzetništva Republike Srpske Vjekosalv Petričević izjavio je danas da će banjalučko Privredno društvo "Kosmos", nakon definisanja svih modela saradnje sa ruskom kompanijom "Kret", početi proizvodnju fotokatalitičkih filtera za prečišćavanje vazduha za domaće, kao i tržište Srbije i EU.\n"Model saradnje je takav da bi se proivodnja kućišta i elektroničkog dijela filtera radila u `Kosmosu`, dok će srce i sam filter biti dostavljen iz Rusije. Ovo je jedinstvena proizvodnja, a sličnih uređaja takvog kvaliteta nema na evropskom tržištu", rekao je Petričević novinarima u Banjaluci nakon razgovora predstavnika "Kosmosa" i "Kreta".\n"Tih filtera ima više vrsta i od njegovih tehničkih svojstava zavisi kojim će pravcem ići realizacija ovog projekta. Treba da dostavimo podatke u vezi sa prostorima u kojima bi se postavljeni takvi filteri", naveo je Petričević.\nOn je pojasnio da je do ovog sastanka došlo u skladu sa memorandumom koji je delegacija Vlade Republike Srpske krajem avgusta potpisala u Moskvi sa firmom "Rosteh", u čijem se sastavu nalazi i "Kret".\nDirektor "Kosmosa" Dušan Vještica naveo je da je razgovarano o oblicima saradnje, uslovima koje treba da ispune obje kompanije jer je riječ o vrlo složenom proizvodu.\n"Sigurno će biti potrebna i nova ulaganja. Ovaj projekat se zasniva na bazi transfera tehnologije, a ugovorom će se definisati međusobna prava i obaveze, a nije iskuljučeno ni da `Kret` investira u tehnologije za realizaciju ovog posla", naglasio je Vještica.\nPročitajte još: Kakav vazduh udišemo?\nZamjenik generalnog direktora "Kreta" Aleksandar Mitjuškin rekao je da se razmatra plan zajedničke proizvodnje na teritoriji Republike Srpske i da se vrijednost ovog projekta sastoji u tome da se osigura zdravlje stanovništva, jer vrši prečišćavanje vazduha od bakterija, virusa i drugih organskih spojeva.\n"Drago nam je što je Vlada Srpske zainteresovana za realizaciju ovog projekta. Trenutno se definiše vrijednost ovog projekta, pa ćemo cifre moći da objelodanimo uskoro", kaže Mitjuškin.\nVišemilionski penali zbog "Kosmosa"?\nRadnici "Kosmosa" ponovo na ulicama (Video)\nRadnici "Kosmosa": Gdje je nestalo 15 plata?!\nKosmos preduzeća vazduh\nUpravo gledate Ofsajd, faul ili ''samo'' gol Crvene zvezde u Šapcu? 0 Video Pre 22 min Crveno-beli su stigli do prednosti, gol je postigao Nikola Krstovi, a u narednim danima će se, verovatno, pričati o...


Luksuz koji ne poznaje granice - Arhitekta - časopis o arhitekturi\nPrivode se kraju pripreme za skoro otvaranje ultra-luksuznog hotela One&Only u Kumboru, koji je deo projekta Porto Novi kompleksa vrednog oko milijardu evra.\nOtvaranje je planiranino za 21. mart, za inostrane novinare i agencije, a ukoliko epidemiološka situacija dozvoli, hotel očekuje prve goste 1. maja. Na samom ulazu u Bokokotorski zaliv hotel One&Only Portonovi posedovaće 113 luksuznih soba i 10 privatnih vila. Inspirisan arhitekturom Venecije i opremljen prema poslednjim standardima i dizajnerskim trendovima, biće to luksuz od 5+ zvezdica koji ostavlja bez reči.\nIzbor opreme za kupatilo kod hotela ove kategorije bio je vođen posebnom pažnjom. Zahtevani su proizvodi koji imaju kapacitet da pruže wellness iskustva najviše kategorije.\nSvih 112 soba hotela One&Only opremljeno je AquaClean Mera Comfort WC šoljom sa funkcijom bidea, baš kao i pomenute privatne vile. Spoljna estetika krije savršenu tehnologiju, najluksuznijeg Geberit proizvoda. Osnovne karakteristike tuš WC-a, kod ovog modela upotpunjene su nizom pametnih funkcija kao što je ventilacija neprijatnih mirisa, sušenje toplim vazduhom, grejanje sedišta, automatsko otvaranje i zatvanje poklopca i TurboFlush ispiranje WC šolje. Kompanija Geberit je vođena vizijom u kojoj bez vode nema osećaja čistoće, a težeći promeni načina održavanja lične higijene nakon korišćenja WC-a, razvila ovaj besprekorni proizvod, čiji su kvalitet i prednosti prepoznali i najbolji.\nOvaj vrhunski rizort ponudiće Šeno Espas (Chenot Espace) – prvi wellness koncept za goste koji žele da vode aktivniji, zdraviji i uravnoteženiji život i koji zauzima revolucionaran pristup velnesu sa programima detoksikacije koji menjaju život i „tehnologijom sledeće generacije“ u nezi kože. Prirodno, Geberit je bio zaslužan za opremanje i ovog prostora, te je ukupno 55 toaleta u wellness centru i ostalim javnim objektima opremljeno AquaClean Tuma Classic WC daskom sa funkcijom tuša.\nGeberit grupa je vodeća evropska kompanija za sanitarne proizvode i aktivna je širom sveta.\nGeberit Grupu odlikuje snažno lokalno prisustvo u većini zemalja Evrope što predstavlja jedinstvenu dodatnu vrednost kako u oblasti sanitarne tehnike tako i u oblasti sanitarne keramike.\nTagsGeberit, Hotel One&Only, kupatilo, Luxury, Porto Novi kompleks, sanitarije\nViseća lampa GEORGE SUSPENSION


Ekspertna grupa nastavlja konsultacije za promjenu Ustava FBiH - Klix.ba\nEkspertna grupa nastavlja konsultacije za promjenu Ustava FBiH\n15.2.2013. u 17:29\nVlada FBiH (Foto: Klix.ba)\nEkspertna grupa za pripremu preporuka za promjene Ustava Federacije BiH u proteklom periodu održala je niz sastanaka s predstavnicima nevladinog sektora, domaćih institucija vlasti i predstavnicima međunarodne zajednice u BiH.\nPored razgovora s predstavnicima Parlamenta Federacije BiH, obavljeni su razgovori s predstavnicima Centralne izborne komisije BiH, čelnim funkcionerima pravosudnih institucija -VSTVBiH, Ustavni sud Federacije BiH, Federalno tužilaštvo, Vrhovni sud Federacije BiH, te gradonačelnikom i potpredsjednikom Skupštine Brčko Distrikta BiH, predstavnicima izvršne i zakonodavne vlasti nekih kantona, Direkcijom za evropske integracije, predstavnicima OHR-a, Delegacijom Evropske komisije, te OSCE-om.\nEkspertna grupa će nastaviti s organiziranjem sastanaka s entitetskim i kantonalnim institucijama vlasti, s predstavnicima lokalne samouprave, nevladinim organizacijama, te s predstavnicima akademske zajednice.\nCilj konsultativnih sastanaka je da se analizira aktuelno stanje s ciljem definisanja preporuka koje bi vodile ka boljem funkcionisanju Federacije BiH.\nEkspertna grupa poziva građane, nevladine organizacije i ostale zainteresovane subjekte da svoje komentare, sugestije i prijedloge dostave na e-mail [email protected], saopćeno je iz Ekspertne grupe.


Bezbednost najveći problem uoči izbora u Avganistanu\nAvganistanci kasnije ovog meseca izlaze na druge prededničke izbore u zemlji od zbacivanja Talibana sa vlasti 2001.godine. Najveća briga i dalje je bezbednost, jer talibanski pobunjenici pooštravaju napade sa ciljem da poremete izbore. Vašington se nada da će izbori biti dovoljno uverljivi kako bi pomogli Avganistancima da okončaju rat u svojoj zemlji.\nNapad Talibana u ponedeljak na vladine zgrade u pokrajinskoj prestonici još je jedan znak da su pobunjenici rešeni da poremete predstojeće izbore. Dvojica policajaca i trojica napadača su poginuli u tom incidentu. Funkcioneri navode da je eskalirajuće nasilje esktremista imalo za cilj obeshrabrenje glasača da izadju na birališta. Da bi se osigurala njihova bezbednost, NATO trupe i avganistanska armija sprovode operacije protiv Talibana, kaže brigadni general NATO-a Erik Tremblej.\n„Osiguraćemo primenu bezbednosnih mera kako bi se osujetila ta pretnja. Postoje i druge pretnje poput samoubilačkih bombaških napada i sličnih stvari.“\nMedjutim, umešanost medjunarodne zajednice navodi neke Avganistace da dovedu u pitanje legitimnost izbora. Neki od njih čak veruju da će strane sile izabrati pobednika. Demokrata Džon Keri, koji je na čelu Senatskog odbora za odnose sa inostranstvom, odbacuje tu ideju.\n„Medjunarodna zajednica je zbilja neutralna i tako i treba da bude. Ja stoga vidim ovo kao avganistanske izbore, na kojima učestvuju Avganistanci za Avganistance.“\nAko izbori ne budu vidjeni kao uverljivi, senator Keri priznaje da bi moglo biti problema:\n„Moglo bi doći do nasilja, nesposobnosti da se vlada zemljom.“\nI mada je sve nepopularniji, predsednik Hamid Karzai je favorit medju otprilike 40 kandidata. Izgleda da mu, njegov bivši ministar inostranih poslova Abdula Abdula, pruža jak izazov. Još jedan vodeći kandidat je bivši ministar finansija Ašraf Gani. I mada ankete o javnom mnjenju ukazuju da Karzai vodi, bar jedna anketa ukazuje da on možda neće imati dovoljno glasova da izbegne drugi krug izbora. Avganistanski lider je kritikovan zbog neodlučnosti i neefikasnosti. Ukoliko ponovo pobedi na izborima, analitičari poput Antonija Kordesmana su pesimistični povodom budućnosti Avganistana:\n„Ukoliko on pobedi, to će biti izbori na kojima su gradjani verovatno legitimno glasali. Medjutim, u osnovi, činjenica da Karzai ume da posegne za korumpiranim ljudima, kako bi dobio gomilu glasova u osnovi znači da se mora postaviti pitanje: da li će on biti izabran na legitimnim izborima? Odgovor je neće.“\nMedjutim, drugi predstojeće izbore vide drugačije. Američki ambasador, Karl Ajkenberi, kaže da ove izbore moramo posmatrati iz odredjene perspektive:\n„Avganistan je najmladja demokratija na svetu. Jer sve starije demokratije, kad se osvrnu na svojih prvih nekoliko izbora, navode da su oni bili kritični za institucionalizaciju demokratije medju njihovim stanovništvom.“\nU medjuvremenu, uprkos preprekama, kandidati nastavljaju da vode žustru predizbornu kampanju, jer se izbori 20 avgusta približavaju.


TotalCar.rs » Povratak Grand Toura, ali sa izmenjenim formatom\nEmisija Grand Tour vraća se na Amazon Prime u četvrtoj sezoni, kako je najavio Amazon na Twitteru. To je donekle u suprotnosti sa ranije objavljenim vestima u britanskoj štampi, da je ova emisija završena, barem u dosadašnjem formatu.\nOno što će, navodno, biti drugačije u novoj sezoni, jeste to da će, umesto tradicionalnih prikaza automobila i segmenata snimanih u studiju, sada fokus biti na specijalima, odnosno avanturama ove čuvene trojke.\nKlarkson kaže da će mu stari format nedostajati, ali i da je vreme za promenu, pošto ona dolazi nakon 17 godina snimanja najpre Top Gear, a potom i Grand Tour emisije. Tako će u fokusu nove sezone biti avanture na putevima širom sveta, i to na onim lokacijama koje je publika do sad najviše volela.


Liga Evrope? Italijane nije briga za nju - Evropski fudbal - Sportal.rs\nLiga Evrope? Italijane nije briga za nju07 decembar 2010 | 11:04(7)\nTri italijanska kluba, Juventus, Sampdorija i Palermo, već su eliminisani iz Lige Evrope, međutim, ovaj na prvi pogled neuspeh u rezultatskom smislu je u stvari, pre svega u finansijskom pogledu, spas za nabrojani trio članova Serije A. Zašto?Pa, postoji nekoliko faktora koji ne favorizuju Ligu Evrope kao prioritetno takmičenje za klubove, a to su dodatni broj utakmica, samim tim i manje vremena za oporavak igrača za mečeve u domaćem prvenstvu. U prilog tome je i podatak da su Napoli, Palermo, Sampdorija i Juventus kao po pravilu gubili značajan broj bodova u prvenstvu posle napornih okršaja u sekundarnom evro takmičenju, mnogo više, recimo, nego Milan i Inter, koji predstavljaju Italiju u Ligi šampiona. Jednostavno, italijanski predstavnici u Ligi Evrope nemaju kapacitet u igračkom kadru da budu konkurentni na dva fronta, pa je zato određivanje prioriteta postalo najvažnije pitanje za klubove. Sem toga, finansijski kolač koji je UEFA namenila učesnicima u Ligi Evrope je gotovo simboličan u odnosu na nagrade za participante u Ligi šampiona. Tako je prošlogodišnji osvajač Atletiko iz Madrida za prvo mesto zaradio tek 7,6 miliona evra. Naredni ciklus ovog takmičenja mogao bi da bude još manje interesantan za klubove iz Italije i zbog toga što će klubovi u okviru domaćeg takmičenja inkasirati više novca od TV prava nego ranijih sezona. Kao digresija prethodno navedenog je podsećanje da će od sezone 2011/2012 početi da važi novo pravilo UEFA „FFP“ (Financial Fair Play), koje će funkcionisati po principu „trošiš koliko zaradiš“. Ono podrazumeva da će klubovi smeti da potroše najviše 45 miliona evra za period od tri godine na kupovinu igrača, s tim da će novac koji budu investirali u pojačanja morati prethodno da zarade i da za to imaju dokaz. Na primer, Florentino Perez, gazda Reala, više neće moći da se obrati bankama za kredit kako bi pazario još neku svetsku zvezdu, već će novac za kupovinu igrača morati da obezbedi, recimo, prodajom TV prava, klupskih obeležja, na kraju krajeva, i prodajom nekog od fudbalera. Dakle, UEFA bi jedino uvećanjem nagradnog fonda za takmičenje u Ligi Evrope mogla da zainteresuje timove iz Italije, Španije i Engleske, koji svakako imaju najveći potencijal u pogledu TV publike. Međutim, novo, gorepomenuto pravilo bi moglo da nametne pritisak na klubove i potpuno ih odvrati od namere da ozbiljnije pristupe igranju u Ligi Evrope, koja im ne donosi gotovo nikakvu dobit. Međutim, ukoliko bi UEFA uvećala nagrade za plasman u Ligi Evrope, pojavio se rizik da domaća prvenstva budu marginalizovana. Stalnim prihodima od učešća i rezultata u evro takmičenjma određeni klubovi obezbeđuju finansije da se iz godne u godine nadmeću u evro konkurenciji, što je opet kontradiktorno segmentu pravila „FFP“ koje se odnosi na ravnopravniju konkurenciju u nacionalnim ligama.Konačno, UEFA ima dva izbora - da uveća fond novca za Ligu Evrope ili da ostavi stvari kakve jesu sada i posmatra kako timovi koji imaju najviše publike, oni najpopularniji, ispadaju pre Nove Godine. U svakom slučaju, italijanskim klubovima, dokle god je ovako, uopšte neće smetati rana eliminacija. Štaviše, prijaće im.Više o ovoj temi\nLŠ, grupa G: Okser i Ajaks za treće mesto i Ligu Evrope\nglavna karakteristika italijanskog fudbala je taktika tako da bi trebalo i to da cenite. ne razumem kako shvatate spanski fubal gde samo real i barsa igraju zato sto imaju milione i milione. engleski fudbal, za koji mislim da je najkvalitetniji, je samo na snagu i da durku pa ko skoci! ima italijanski fudbal ono nesto sto drugi nemaju i zbog cega se ceni.\nDr Shibby iz Banja Luke\nTalijani su pukli totalno...\nkoje gluposti ta uefa u nekom tripu\nItalijanski fudbal treba ugasiti!!!! Jedan krajnje nezanimljiv i defanzivan fudbal koji terorise ljubitelje fudbala kraj malih ekrana!!! Strahota je sta se desilo sa ovom ligom koja je pre 7-8 godina bila ubedljivo najaca liga na svetu!!!! ccc.....\ndelija iz Srbije\nPa zato komsinica nije htela da igra ovu ligu:)))\nOh,Boze,pa tek sada razumem zasto je Zvezda odmah ispala.\nTreba vratiti Kup Pobednika Kupa!